cyanic-selkie/wikianc huggingface dataset:
എമിൽ സോള
കൃതികൾ
സോളയുടെ പ്രഥമ സാഹിത്യരചന,Contes a Ninon (നിനോയുടെ കഥകൾ)  ചെറുകഥാസംഗ്രഹമായിരുന്നു. 1864-ലാണ് ഇതു പ്രസിദ്ധീകരിക്കപ്പെട്ടത്. മന്ദബുദ്ധിയായ അഡലെയ്ഡ് ഫോക് എന്ന സ്ത്രീയിൽ നിന്നാണ് കഥ തുടങ്ങുന്നത്. അഡ്ലെയ്ഡിൽ ഭർത്താവ് റൂഗോവിനും  കാമുകൻ മക്വാവിനും  ജനിച്ച സന്താനങ്ങളേയും അവരുടെ പിന്നീടുളള തലമുറകളേയും    കേന്ദ്രീകരിച്ചാണ് ബൃഹത്തായ 20 നോവലുകൾ രചിക്കപ്പെട്ടിരിക്കുന്നത്. ജന്മസിദ്ധമായ കുറ്റവാസന, പ്രത്യേകിച്ച് കൊലവെറി പരമ്പരാഗതമാണെന്ന് സോള ഈ നോവലുകളിലൂടെ സമർത്ഥിക്കുന്നു.
അവലംബം
വർഗ്ഗം:ഫ്രഞ്ച് നോവലെഴുത്തുകാർ വർഗ്ഗം:1840-ൽ ജനിച്ചവർ
കൽ‌പാത്തി
thumb|300px|right|കല്പാത്തി പുഴ കേരളത്തിലെ പാലക്കാട് ജില്ലയിലെ ഒരു ഗ്രാമമാണ് കൽ‌പാത്തി. ടൗണിൽ നിന്ന് ഏകദേശം 2 കീ.മി. ദൂരത്തിൽ നിളാതീരത്ത് ബ്രാഹ്മണർ ഒരുമിച്ച് താമസിക്കുന്ന അഗ്രഹാരം ഉൾപ്പെടുന്ന പ്രദേശമാണിത്.
ഇവിടത്തെ രഥോത്സവം പ്രശസ്തമാണ്. എല്ലാ വർഷവും തുലാം 28, 29, 30 ദിവസങ്ങളിൽ കൽപ്പാത്തി വിശാലാക്ഷീസമേത വിശ്വനാഥസ്വാമിക്ഷേത്രത്തിലാണ് കൽപ്പാത്തി രഥോത്സവം നടക്കുന്നത്. ഇവിടത്തെ പ്രതിഷ്ഠ വിശ്വനാഥ പ്രഭു (ശിവൻ) ആണ്.
thumb|300px|left|കല്പാത്തി രഥോത്സവം
ഇവയും കാണുക
വർഗ്ഗം:പാലക്കാട് ജില്ലയിലെ ഗ്രാമങ്ങൾ
ടിന ടർണർ
ബ്രിട്ടണിൽ ജനിച്ചു വളർന്ന ഒരു ഗായികയും നർത്തകിയും അഭിനേതാവും എഴുത്തുകാരിയുമാണ് ടിന ടർണർ (ജനനം അന്ന മേ ബുള്ളോക്ക്; നവംബർ 26, 1939) ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കലാകാരികളിൽ ഒരാളായ ടിന ക്യൂൻ ഓഫ് റോക്ക് എൻ റോൾ എന്നാണ് വിളിക്കപ്പെടുന്നത്. ഏറ്റവും കൂടുതൽ വിജയിച്ച വനിതാ റോക്ക് എൻ റോൾ കലാകാരിയായ ഇവർ, 8 ഗ്രാമി പുരസ്കാരം നേടിയിട്ടുണ്ട്. ചരിത്രത്തിൽ ഏറ്റവും കൂടുതൽ സംഗീത കച്ചേരികളുടെ ടിക്കറ്റ് വിറ്റഴിച്ച ഏകാംഗ കലാകാരി ടിന ടർണർ ആണ്. 18 കോടികളിലധികം ആൽബങ്ങൾ ലോകമെമ്പാടുമായി വിറ്റഴിച്ചിട്ടുള്ള ഇവർ ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കലാകാരികളിൽ ഒരാളാണ് തന്റെ എനർജെറ്റിക്കായ സ്റ്റേജിലെ പ്രകടനം കൊണ്ടും ശക്തമായ ആലപന ശൈലി കൊണ്ടും നീണ്ട സംഗീത ജീവിതം കൊണ്ടും ശ്രദ്ധേയ ആയ ഇവരെ   1991-ൽ റോക്ക് ആൻഡ് റോൾ ഹോൾ ഓഫ് ഫെയിംൽ ചേർത്തിട്ടുണ്ട്..
References
വർഗ്ഗം:1939-ൽ ജനിച്ചവർ വർഗ്ഗം:20-ആം നൂറ്റാണ്ടിലെ അമേരിക്കൻ എഴുത്തുകാർ വർഗ്ഗം:20-ആം നൂറ്റാണ്ടിലെ വനിതാ എഴുത്തുകാർ വർഗ്ഗം:അമേരിക്കൻ പോപ്പ് ഗായികമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ വനിതാ എഴുത്തുകാർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ
ഫൈൻ വിൻഡ്, ക്ലീയർ മോണിങ്
ജാപ്പനീസ് ആർട്ടിസ്റ്റ് ഹൊകുസായി (1760–1849) ചിത്രീകരിച്ച വുഡ് ബ്ലോക്ക് പ്രിന്റാണ് സൗത്ത് വിൻഡ്, ക്ലിയർ സ്കൈ, അല്ലെങ്കിൽ റെഡ് ഫുജി എന്നും അറിയപ്പെടുന്ന ഫൈൻ വിൻഡ്, ക്ലീയർ മോണിങ്. (Japanese: 凱風快晴 Gaifū kaisei) ക്രിസ്തുവർഷം 1830-1832 നും ഇടയിൽ ചിത്രീകരിച്ച ഈ ചിത്രം തേർട്ടി-സിക്സ് വ്യൂസ് ഓഫ് മൗണ്ട് ഫുജി സീരീസിന്റെ ഭാഗമാണ്. ഈ ചിത്രം "ലളിതവും എല്ലാ ജാപ്പനീസ് പ്രിന്റുകളിൽ ഏറ്റവും മികച്ചതും" എന്ന് വിശേഷിപ്പിച്ചിരിക്കുന്നു.
വിവരണം
ശീർഷകം വ്യക്തമാക്കുന്നതുപോലെ, ശരത്കാലത്തിന്റെ തുടക്കത്തിൽ, തെക്ക് നിന്നുള്ള കാറ്റ്, വ്യക്തമായ ആകാശം, കൂടാതെ ഉദയ സൂര്യൻ ചുവപ്പാക്കിയ ഫുജി പർവ്വതത്തെ ചിത്രീകരിച്ചിരിക്കുന്നു. രചനാത്മക സംഗ്രഹം, കാലാവസ്ഥാ സവിശേഷത എന്നിവയാണ് ഹോകുസായ് ഈ നിമിഷം പകർത്തിയിരിക്കുന്നത്. പ്രത്യേകിച്ചും ബാക്കി സീരീസുമായി താരതമ്യപ്പെടുത്തുമ്പോൾ ആകാശത്തിന്റെ നീലനിറത്തിലുള്ള മൂന്ന് ഷേഡുകൾ പർവ്വതത്തിന്റെ മൂന്ന് നിറങ്ങളെ പ്രതിഫലിപ്പിക്കുന്നു. പർവ്വതത്തിന്റെ കൊടുമുടിയിൽ അതിന്റെ അടിസ്ഥാന സ്ഥലത്ത് തങ്ങിനിൽക്കുന്ന മഞ്ഞുവീഴ്ചയും കാടിന്റെ അടിത്തട്ടിൽ തങ്ങിനിൽക്കുന്ന ഇരുണ്ട നിഴലുകളും കൃത്യസമയം കാണിക്കുന്നു. ചിത്രത്തിന്റെ വലതുഭാഗത്തുള്ള മൗണ്ട് ഫ്യൂജിയുടെ ദൃഢമായ സമമിതി രൂപം ശ്രദ്ധേയമായ ഒരു രചനയ്ക്കായി ഇടതുവശത്ത് അതിമനോഹരമായ മേഘങ്ങളാൽ സമീകരിക്കുന്നു.
ഇംപ്രഷൻസ്
സാധാരണയായി കാണുന്ന പതിപ്പുകളുമായി താരതമ്യപ്പെടുത്തുമ്പോൾ ആദ്യകാല ഇംപ്രഷനുകൾ മങ്ങിയതാണെന്നു തോന്നുന്നു. പക്ഷേ ഹോകുസായിയുടെ യഥാർത്ഥ സങ്കൽപ്പത്തോട് അടുക്കുന്നു. യഥാർത്ഥ പ്രിന്റുകളിൽ മനഃപൂർവ്വം അസമമായ നീലാകാശമുണ്ട്. അത് ആകാശത്തിന്റെ തെളിച്ചം വർദ്ധിപ്പിക്കുകയും മേഘങ്ങൾക്ക് ചലനം നൽകുകയും ചെയ്യുന്നു. പ്രഷ്യൻ നീലയുടെ ഒരു പ്രകാശവലയം ഉപയോഗിച്ച് കൊടുമുടിയെ മുന്നിൽ കൊണ്ടുവരുന്നു. തുടർന്നുള്ള പ്രിന്റുകൾ‌ക്ക് ശക്തമായ നീലവർണ്ണം കാണപ്പെടുന്നു. കൂടാതെ പ്രിന്റർ‌ ഒരു പുതിയ ബ്ലോക്ക് ചേർ‌ത്തുകൊണ്ട് ചക്രവാളത്തിലെ വെളുത്ത മേഘങ്ങളെ ഇളം നീല നിറത്തിൽ‌ അച്ചടിക്കുന്നു. പിന്നീടുള്ള പ്രിന്റുകളിൽ ശക്തമായ ബെനിഗര (ബംഗാൾ റെഡ്) പിഗ്മെന്റ് ഉപയോഗിക്കുന്നു. ഇത് ചിത്രത്തിന് റെഡ് ഫുജി എന്ന പൊതുവായ പേര് നൽകിയിരിക്കുന്നു. ഗ്രീൻ ബ്ലോക്ക് നിറം വീണ്ടും മുറിച്ചുകൊണ്ട് വനത്തിനും പർവ്വത ചരിവിനും ഇടയിലുള്ള കൂടിചേരുന്ന ഭാഗം താഴ്ത്തി ചിത്രീകരിച്ചിരിക്കുന്നു.
തികച്ചും വ്യത്യസ്തമായ വർണ്ണ-സ്കീം ഉപയോഗിച്ചാണ് അച്ചടിയുടെ മറ്റൊരു പതിപ്പ് ചിത്രീകരിച്ചിരിക്കുന്നത്. ഈ പതിപ്പിൽ, മേഘങ്ങൾ മുകളിലെ ഭാഗത്ത് മാത്രമേ ദൃശ്യമാകൂ. ആകാശം കൂടുതലും പരന്ന ഇളം നീല നിറത്തിലാണ് കാണപ്പെടുന്നത്. മുകളിൽ നേർത്ത ചാരനിറത്തിലുള്ള ഭാഗവും, ചക്രവാളത്തിനൊപ്പം പ്രഷ്യൻ നീല ക്രമമായി ഭാഗിച്ചുകൊണ്ട് പർവ്വതത്തിന്റെ ചരിവ് വരെ നീളുന്നു.
ചരിത്രപരമായ വിവരങ്ങൾ
ഫൈൻ വിൻഡ്, ക്ലിയർ മോർണിംഗിനോടൊപ്പം ഹോകുസായിയുടെ പ്രശംസ നേടിയ തേർട്ടി-സിക്സ് വ്യൂസ് ഓഫ് മൗണ്ട് ഫുജി സീരീസിലെ ദി ഗ്രേറ്റ് വേവ് ഓഫ് കനഗാവ, ജാപ്പനീസ് കലയുടെ ഏറ്റവും വ്യാപകമായി അംഗീകരിക്കപ്പെട്ട ചിത്രങ്ങളാണ്. രണ്ട് ചിത്രങ്ങളും ജപ്പാനീസ് കലയായ ഉക്കിയോ-ഇയുടെ "പിക്ചേഴ്സ് ഓഫ് ദ ഫ്ലോട്ടിംഗ് വേൾഡ്" ലെ മികച്ച ഉദാഹരണങ്ങളാണ്. സമകാലീന നഗരജീവിതം മുതൽ ക്ലാസിക്കൽ സാഹിത്യം വരെ യുകിയോ-ഇയിൽ ചിത്രീകരിക്കാൻ കഴിയുമെങ്കിലും ഹോകുസായിയുടെ നോട്ട്ബുക്കുകൾ കാണിക്കുന്നത് അദ്ദേഹത്തിന്റെ താൽപ്പര്യങ്ങൾ വിശാലമായ ശ്രേണിയിൽ തുല്യമായി വ്യാപിച്ചുകിടക്കുന്നുണ്ടെങ്കിലും, ഇതുപോലുള്ള പ്രകൃതിദൃശ്യങ്ങൾ മാത്രമാണ് അദ്ദേഹത്തിന് പ്രശസ്തി നേടിക്കൊടുത്തത്. അത്തരം പ്രിന്റുകളിലെ പൂരിത നിറങ്ങളും സ്റ്റൈലൈസ്ഡ് രൂപങ്ങളും പതിറ്റാണ്ടുകൾക്ക് ശേഷം ഇംപ്രഷനിസ്റ്റ്, പോസ്റ്റ്-ഇംപ്രഷനിസ്റ്റ് പ്രസ്ഥാനങ്ങൾക്ക് പ്രചോദനമായി.
പ്രിന്റുകൾ ബ്രിട്ടീഷ് മ്യൂസിയം, മെട്രോപൊളിറ്റൻ മ്യൂസിയം ഓഫ് ആർട്ട്,, ഇൻഡ്യാനപൊളിസ് മ്യൂസിയം ഓഫ് ആർട്ട് എന്നിവയുൾപ്പെടെ ലോകമെമ്പാടുമുള്ള മ്യൂസിയങ്ങളിൽ കാണാം. 2019 മാർച്ചിൽ, ന്യൂയോർക്കിൽ നടന്ന ഒരു ലേലത്തിൽ ഫൈൻ വിൻഡ്, ക്ലിയർ മോർണിംഗ് 507,000 ഡോളറിന് വില്ക്കുകയുണ്ടായി.
പുറത്തേക്കുള്ള കണ്ണികൾ
വർഗ്ഗം:ജാപ്പനീസ് ചിത്രങ്ങൾ വർഗ്ഗം:ജാപ്പനീസ് ആർട്ട്
കുതുബ്
കുതുബ് (kutubഎന്നത് കിതാബ് (كتاب = ഗ്രന്ഥം) എന്നതിന്റെ ബഹുവചന രൂപമാണ്. ഇസ്‌ലാമിക വിശ്വാസവുമായി ബന്ധപ്പെടുത്തി പറയുമ്പോൾ അതുകൊണ്ടുദ്ദേശിക്കുന്നത് വേദഗ്രന്ഥങ്ങളെയാണ്.
ഫിഫ പുഷ്ക്കാഷ് സമ്മാനം
ഒരു വർഷത്തെ മികച്ച ഗോളിന് ഫിഫ നൽകുന്ന സമ്മാനമാണ് ഫിഫ പുഷ്കാഷ് സമ്മാനം. 2009-ലാണ് ഈ പുരസ്കാരം ഏർപ്പെടുത്തിയത്.
പഴവങ്ങാടി ഗണപതിക്ഷേത്രം
കേരളസംസ്ഥാനതലസ്ഥാനമായ തിരുവനന്തപുരത്ത് പത്മനാഭസ്വാമിക്ഷേത്രത്തിൽ നിന്ന് അല്പം വടക്കുമാറി സ്ഥിതിചെയ്യുന്ന പ്രസിദ്ധമായ ക്ഷേത്രമാണ് പഴവങ്ങാടി മഹാഗണപതിക്ഷേത്രം. കേരളത്തിലെ ഏറ്റവും പേരുകേട്ട ഗണപതിക്ഷേത്രങ്ങളിലൊന്നാണിത്. വലതുകാൽ മടക്കിവച്ച്, വലത്തോട്ട് തുമ്പിക്കൈ നീട്ടി പീഠത്തിലിരിയ്ക്കുന്ന ഗണപതിഭഗവാനാണ് ക്ഷേത്രത്തിലെ പ്രതിഷ്ഠ. ഉപദേവതകളായി വേട്ടയ്ക്കൊരുമകൻ, ദുർഗ്ഗാഭഗവതി, നാഗദൈവങ്ങൾ എന്നിവരും ക്ഷേത്രത്തിൽ കുടികൊള്ളുന്നു. വിനായക ചതുർത്ഥിയാണ് ക്ഷേത്രത്തിലെ പ്രധാന ആണ്ടുവിശേഷം. കേരളത്തിൽ, ഏറ്റവും വിപുലമായി വിനായക ചതുർത്ഥി ആഘോഷിയ്ക്കുന്ന ക്ഷേത്രങ്ങളിലൊന്നാണിത്. ഇന്ത്യൻ കരസേനയുടെ മദ്രാസ് റെജിമന്റാണ് ക്ഷേത്രം നോക്കിനടത്തുന്നത്.
ഐതിഹ്യം
തിരുവിതാംകൂർ സൈന്യവുമായി ബന്ധപ്പെട്ട ഒരു കഥയാണ് ഈ ക്ഷേത്രത്തിന് പറയാനുള്ളത്. തിരുവനന്തപുരത്തിനുമുമ്പ് തിരുവിതാംകൂറിന്റെ തലസ്ഥാനമായിരുന്ന പത്മനാഭപുരത്തുവച്ചാണ് തിരുവിതാംകൂർ കരസേന രൂപം കൊണ്ടത്. അതിലെ ഒരു അംഗത്തിന്, അടുത്തുള്ള പുഴയിൽ നിന്ന് ഒരു ഗണപതിവിഗ്രഹം കിട്ടി. അദ്ദേഹവും മറ്റ് സൈനികരും ചേർന്ന് ആ വിഗ്രഹം ആരാധിച്ചുപോന്നു. കാലക്രമത്തിൽ ഗണപതി അവരുടെ പരദേവതയായി മാറി. തിരുവിതാംകൂറിന്റെ തലസ്ഥാനം തിരുവനന്തപുരത്തേയ്ക്ക് മാറ്റിയപ്പോൾ കരസേന ആസ്ഥാനവും തിരുവനന്തപുരത്തായി. തുടർന്ന്, ഗണപതിയ്ക്ക് ഒരു ക്ഷേത്രം പണിയണമെന്ന് ആഗ്രഹിയ്ക്കുകയും, അതനുസരിച്ച് പഴവങ്ങാടിയിൽ ക്ഷേത്രം പണിയുകയുമായിരുന്നു. പിന്നീട് പലതവണ പുതുക്കിപ്പണിത ക്ഷേത്രം 2019-ൽ വീണ്ടും പുതുക്കിപ്പണിതു. തിരുവിതാംകൂർ സൈന്യം മദ്രാസ് റെജിമെന്റ് ഏറ്റെടുത്തപ്പോൾ ക്ഷേത്രം അതിന്റെ കീഴിലായി.
ക്ഷേത്രപരിസരവും മതിലകവും
തിരുവനന്തപുരം പഴവങ്ങാടി ദേശത്തിന്റെ ഒത്ത നടുക്കാണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ദർശനം. വളരെ ചെറിയൊരു ക്ഷേത്രമാണിത്. 2019-ൽ നടന്ന വിപുലമായ നവീകരണത്തിനുശേഷം ക്ഷേത്രം പൂർണ്ണമായും കേരളീയശൈലിയിൽ പുതുക്കിപ്പണിതു. 2020 ഫെബ്രുവരി 5-നാണ് പുതിയ ക്ഷേത്രം സമർപ്പിച്ചത്. ക്ഷേത്രത്തിൽ വിവിധ സ്ഥലങ്ങളിലായി 32 ഗണപതിരൂപങ്ങൾ കൊത്തിവച്ചിട്ടുണ്ട്. ഗോപുരത്തിനടുത്താണ് ചെരുപ്പ് വയ്ക്കാനുള്ള സൗകര്യമുള്ളത്. അകത്തുകടന്നാൽ, നാളികേരം ഉടയ്ക്കാനുള്ള സൗകര്യമുണ്ട്. ക്ഷേത്രത്തിലെ പ്രധാന വഴിപാടാണ് നാളികേരം ഉടയ്ക്കൽ. നിത്യേന ആയിരക്കണക്കിന് നാളികേരങ്ങളാണ് ഇവിടെ ഉടഞ്ഞുപോകുന്നത്. ഇത് സംസ്ഥാനത്തെ റെക്കോർഡാണ്. തെക്കുകിഴക്കേമൂലയിൽ തിടപ്പള്ളി പണിതിട്ടുണ്ട്.
ശ്രീകോവിൽ
വളരെ ചെറിയൊരു ശ്രീകോവിലാണ് ഇവിടെയുള്ളത്. ചതുരാകൃതിയിൽ തീർത്ത ഈ ശ്രീകോവിൽ പൂർണ്ണമായും കരിങ്കല്ലിൽ തീർത്തതാണ്. അകത്ത് ഒരു മുറിയേയുള്ളൂ. അതാണ് ഗർഭഗൃഹം. മൂന്നടി ഉയരം വരുന്ന ഗണപതിവിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു. ചതുർബാഹുവായ വിഗ്രഹം വലതുകാൽ തൂക്കിയിട്ട് പീഠത്തിലിരിയ്ക്കുന്ന ഭാവത്തിലാണ്. പുറകിലെ വലതുകയ്യിൽ മഴുവും, പുറകിലെ ഇടതുകയ്യിൽ കയറും, മുന്നിലെ ഇടതുകയ്യിൽ മോദകവും കാണാം. മുന്നിലെ വലതുകൈ അഭയമുദ്രാങ്കിതമാണ്.
ശ്രീകോവിലിന് എടുത്തുപറയത്തക്ക യാതൊരു സവിശേഷതയുമില്ല. തീർത്തും ലളിതമായ നിർമ്മിതിയാണ്. വടക്കുവശത്ത് ഓവുണ്ട്. അഭിഷേകജലം ഇതിലൂടെ ഒഴുകിപ്പോരുന്നു.
ശ്രീ മഹാഗണപതി
ക്ഷേത്രത്തിലെ മുഖ്യപ്രതിഷ്ഠ. രത്നപീഠത്തിലിരിയ്ക്കുന്ന രൂപത്തിലുള്ള വിഗ്രഹമാണ് ഗണപതിഭഗവാന്റേത്. ബാലഗണപതിയായാണ് സങ്കല്പം. മൂന്നടി ഉയരമുള്ള വിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു. തിരുവിതാംകൂർ സൈന്യത്തിലെ ഒരു സൈനികന് പുഴയിൽ നിന്ന് കിട്ടിയതെന്ന് പറയപ്പെടുന്ന വിഗ്രഹം പിൽക്കാലത്ത് പ്രതിഷ്ഠിച്ചു എന്നാണ് കഥ. ചതുർബാഹുവായ വിഗ്രഹത്തിന്റെ പുറകിലെ വലതുകയ്യിൽ മഴുവും പുറകിലെ ഇടതുകയ്യിൽ കയറും മുന്നിലെ ഇടതുകയ്യിൽ മോദകവും കാണാം. മുന്നിലെ വലതുകൈ അഭയമുദ്രാങ്കിതമാണ്. വലത്തോട്ടാണ് തുമ്പിക്കൈ പോകുന്നത്. നാളികേരമുടയ്ക്കലാണ് ക്ഷേത്രത്തിലെ പ്രധാന വഴിപാട്. ദിവസവും ആയിരക്കണക്കിന് നാളികേരങ്ങളാണ് പഴവങ്ങാടിയിൽ ഉടഞ്ഞുതീരുന്നത്. അപ്പം, അട, മോദകം, ഗണപതിഹോമം, കറുകമാല തുടങ്ങിയവയാണ് മറ്റ് പ്രധാന വഴിപാടുകൾ.
ദുർഗ്ഗാ ഭഗവതി
നാലമ്പലത്തിനകത്ത് വടക്കുപടിഞ്ഞാറുഭാഗത്ത് കിഴക്കോട്ട് ദർശനമായി ഭഗവതി കുടികൊള്ളുന്നു. ചതുർബാഹുവായ ദുർഗ്ഗാദേവിയാണ് ഇവിടെയുള്ളത്. മൂന്നടി ഉയരമുണ്ട് ഇവിടത്തെ ചതുർബാഹുവിഗ്രഹത്തിന്. പുറകിലെ വലതുകയ്യിൽ ശ്രീചക്രവും പുറകിലെ ഇടതുകയ്യിൽ ശംഖും ധരിച്ച ഭഗവതിയുടെ താഴത്തെ രണ്ടുകൈകളും അഭയവരദമുദ്രാങ്കിതങ്ങളാണ്. ലളിതാസഹസ്രനാമാർച്ചന, പട്ടും താലിയും ചാർത്തൽ, നെയ്പ്പായസം എന്നിവയാണ് ഭഗവതിയുടെ പ്രധാന വഴിപാടുകൾ. നവരാത്രി നാളുകളിൽ വിശേഷാൽ പൂജകൾ ഭഗവതിയ്ക്കുണ്ടാകും.
നിത്യപൂജകൾ
നിത്യേന മൂന്നുപൂജകളുള്ള ക്ഷേത്രമാണ് പഴവങ്ങാടി ഗണപതിക്ഷേത്രം. രാവിലെ നാലരമണിയ്ക്ക് നടതുറക്കുന്നു. നിർമ്മാല്യദർശനമാണ് ആദ്യത്തെ ചടങ്ങ്. തുടർന്ന് അഞ്ചുമണിയ്ക്ക് അഭിഷേകം. അഞ്ചരയ്ക്ക് ഉഷഃപൂജയും തുടർന്ന് ഗണപതിഹോമവും നടക്കുന്നു. രാവിലെ ഒമ്പതുമണിയ്ക്ക് ഉച്ചപ്പൂജയും തുടർന്ന് നവക-പഞ്ചഗവ്യ കലശാഭിഷേകങ്ങളും കഴിഞ്ഞ് പത്തരയോടെ നടയടയ്ക്കുന്നു. വൈകീട്ട് അഞ്ചുമണിയ്ക്ക് വീണ്ടും നടതുറക്കുന്നു. സന്ധ്യയ്ക്ക് സൂര്യാസ്തമയമനുസരിച്ച് ദീപാരാധനയും തുടർന്ന് ഏഴുമണിയ്ക്ക് അത്താഴപ്പൂജയും നടത്തി എട്ടുമണിയ്ക്ക് വീണ്ടും നടയടയ്ക്കുന്നു.
വിനായക ചതുർത്ഥി
ചിങ്ങമാസത്തിലെ വെളുത്ത ചതുർത്ഥി ദിവസം ആഘോഷിയ്ക്കുന്ന വിനായക ചതുർത്ഥിയാണ് പഴവങ്ങാടി ക്ഷേത്രത്തിലെ പ്രധാന ആഘോഷം. തിരുവനന്തപുരം നഗരത്തിലെ ഏറ്റവും വലിയ ആഘോഷണങ്ങളിലൊന്നാണിത്. ഗണപതിഭഗവാന്റെ ജന്മദിനമായി അറിയപ്പെടുന്ന വിനായക ചതുർത്ഥി നാളിൽ ക്ഷേത്രനട രാവിലെ നേരത്തേ തുറന്ന് പൂജ നടത്തുന്നു. അന്നേദിവസം അഷ്ടദ്രവ്യമഹാഗണപതിഹോമമാണ് ക്ഷേത്രത്തിലെ പ്രധാന ചടങ്ങ്. നൂറ്റെട്ട് നാളികേരങ്ങളാണ് ഈ ഹോമത്തിന് ഉപയോഗിയ്ക്കുന്നത്. ക്ഷേത്രം തന്ത്രിയുടെ നേതൃത്വത്തിലാണ് ഹോമം നടത്തുന്നത്. ക്ഷേത്രം നടത്തിപ്പുകാരായ മദ്രാസ് റെജിമന്റുകാരുടെ വക വലിയ അലങ്കാരങ്ങളാണ് ഈ ദിവസം ക്ഷേത്രത്തിലുണ്ടാകുക. പണ്ടുകാലത്ത് ക്ഷേത്രത്തിൽ നിന്ന് ഏകദേശം രണ്ടുകിലോമീറ്റർ അകലെക്കിടക്കുന്ന തമ്പാനൂർ വരെ വലിയ അലങ്കാരങ്ങളുണ്ടായിരുന്നതായി പഴമക്കാർ പറയുന്നു. സന്ധ്യയ്ക്ക് തുറന്ന വാഹനത്തിൽ ഗണപതിവിഗ്രഹം നഗരപ്രദക്ഷിണത്തിന് ഇറക്കുന്നു. 2015 വരെ മൂന്ന് ആനകളുടെ അകമ്പടിയോടെയാണ് എഴുന്നള്ളിച്ചിരുന്നത്. ക്ഷേത്രത്തിൽ തുടങ്ങുന്ന പ്രദക്ഷിണം കിഴക്കേ കോട്ടയിലൂടെ പദ്മനാഭസ്വാമിക്ഷേത്രത്തിന് മുന്നിലെത്തുകയും, തുടർന്ന് പദ്മനാഭസ്വാമിയെയും പദ്മതീർത്ഥക്കുളത്തെയും വലംവച്ചശേഷം തിരിച്ച് ക്ഷേത്രത്തിലെത്തുകയും ചെയ്യുന്നതാണ് ഈ ചടങ്ങ്. നിരവധി ഭക്തജനങ്ങളാണ് ഈ കാഴ്ച കാണാനായി വിവിധ ഭാഗങ്ങളിൽ നിന്ന് എത്തിച്ചേരുന്നത്. ക്ഷേത്രത്തിൽ നിന്ന് പുറപ്പെടുമ്പോഴും ക്ഷേത്രത്തിൽ മടങ്ങിയെത്തുമ്പോഴും കരിമരുന്നുപ്രയോഗം നടത്തുന്നതും പതിവായിരുന്നു. എന്നാൽ, 2016-ൽ ഇതും നിർത്തി. അന്നേദിവസം അപ്പവും മോദകവുമാണ് പ്രധാന നിവേദ്യവസ്തുക്കൾ.
വിനായക ചതുർത്ഥിയോടനുബന്ധിച്ച് സമീപകാലത്തായി വിവിധ ഹൈന്ദവ സംഘടനകളുടെ നേതൃത്വത്തിൽ ഗണേശോത്സവം തുടങ്ങിയിട്ടുണ്ട്. മഹാരാഷ്ട്ര, തമിഴ്‌നാട് തുടങ്ങിയ സംസ്ഥാനങ്ങളിൽ വ്യാപകമായ ഗണേശോത്സവങ്ങളുടെ മാതൃകയിലാണ് ഇത് നടത്തപ്പെടുന്നത്. കളിമണ്ണുകൊണ്ട് ഗണപതിവിഗ്രഹങ്ങളുണ്ടാക്കി ചതുർത്തിയ്ക്ക് മുമ്പുള്ള പത്തുദിവസം പൂജ നടത്തുന്നതും ചതുർത്ഥിയുടെ പിറ്റേദിവസം (പഞ്ചമി) നിമജ്ജനം ചെയ്യുന്നതുമാണ് ചടങ്ങ്. ശംഖുമുഖം കടപ്പുറത്താണ് വിഗ്രഹങ്ങൾ നിമജ്ജനം ചെയ്യുന്നത്. ഇതിനോടനുബന്ധിച്ചുള്ള ഘോഷയാത്രകൾ വളരെ വലുതാണ്. ചുരുങ്ങിയ കാലം കൊണ്ടുതന്നെ ഇവ ജനശ്രദ്ധ പിടിച്ചുപറ്റിക്കഴിഞ്ഞിട്ടുണ്ട്.
അവലംബം
വർഗ്ഗം:കേരളത്തിലെ ഗണപതിക്ഷേത്രങ്ങൾ വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
ചാറിൻ ദേശീയോദ്യാനം
ഷരൈൻ നദിയിലൂടെ നീണ്ടുകിടക്കുന്ന കസാഖിസ്ഥാനിലെ ഒരു ദേശീയോദ്യാനമാണ് ചാറിൻ ദേശീയോദ്യാനം (കസാഖ്: Шарын ұлттық табиғи паркі). ഇതിൽ ചാരിൻ മലയിടുക്ക് ഉൾപ്പെടുന്നു. ഏകദേശം 125,050 ഹെക്റ്റർ പ്രദേശത്ത് വ്യാപിച്ചിരിക്കുന്ന ഈ ദേശീയോദ്യാനത്തിൽ അൽമാറ്റൈ മേഖലയിലെ എൻബെക്ഷികസാഖ് ജില്ല, റൈയ്ംബെക് ജില്ല, ഉയ്ഗുർ ജില്ല, അൽമറ്റൈ ജില്ല എന്നിവയുടെ ഭാഗങ്ങൾ ഉൾപ്പെടുന്നു. മലയിടുക്കിന്റെ ഭൂമിശാസ്ത്രപരമായ ആകർഷണങ്ങൾ, നദിയുടേയും മരുഭൂമീശൃംഖലയുടേയും ജൈവശാസ്ത്രപരമായ നേർമ്മ, ദേശിയോദ്യാനത്തെ ചുറ്റിപ്പറ്റിയുള്ള പുരാവസ്തുകേന്ദ്രങ്ങൾ എന്നിവ സംരക്ഷിക്കാനായാൺ ഈ ദേശീയോദ്യാനം 2004 ൽ ആരംഭിച്ചത്. ഇത് അൽമറ്റൈ നഗരത്തിൽ നിന്നും ഏകദേശത്ത് 200 കിലോമീറ്റർ അകലെയാണ്.
ജൈത്തൺ
ജാവ പ്ലാറ്റ്ഫോമിൽ പ്രവർത്തിപ്പിക്കാൻ രൂപകൽപ്പന ചെയ്തിരിക്കുന്ന പൈത്തൺ പ്രോഗ്രാമിങ് ഭാഷയുടെ ഒരു പ്രയോഗമാണ് ജൈത്തൺ. ഇത് ജെപൈത്തണിൻറെ പിന്തുടർച്ചക്കാരനാണ്..
ചരിത്രം
ജൈത്തൺ തുടക്കത്തിൽ ജാവ സിയ്ക്ക് പകരമായി 1997 അവസാനത്തോടെ സൃഷ്ടിക്കപ്പെട്ടിരിക്കുന്നു, പൈത്തൺ പ്രോഗ്രാമുകൾ വഴി ലഭ്യമാകുന്ന പ്രകടന-തീവ്ര കോഡ്, 2000 ഒക്ടോബറിൽ സോർഫ്ഫോർജിലേക്ക് മാറ്റപ്പെട്ടു. പൈത്തൺ സോഫ്റ്റ് വെയർ ഫൗണ്ടേഷൻ 2005 ജനുവരിയിൽ ഗ്രാൻറ് നൽകി. 2009 ജൂണിൽ ജൈത്തൻ 2.5 പുറത്തിറങ്ങി.
സ്റ്റാറ്റസും റോഡ്മാപ്പും
ഏറ്റവും പുതിയ പതിപ്പ് ജൈത്തൺ 2.7.1. 2017 ജൂലൈ 1 നാണ് അത് പുറത്തിറങ്ങിയത്. പൈത്തൺ ഭാഷാ സ്പെസിഫിക്കേഷൻ ജൈത്തൺ നടപ്പിലാക്കുന്നുണ്ടെങ്കിലും, പൈത്തണിലുള്ള റഫറൻസ് ഇൻപ്ലിമെൻറേൻ നടപ്പിലാക്കുമ്പോൾ സിപൈത്തൺ ഉപയോഗിച്ചുള്ള ചില വ്യത്യാസങ്ങളും പൊരുത്തക്കേടുകളും ഉണ്ട്.
ലൈസൻസ് നിബന്ധനകൾ
പതിപ്പ് 2.2 ൽ, പൈത്തൺ സോഫ്റ്റ് വെയർ ഫൗണ്ടേഷൻ ലൈസൻസ് (v2) അനുസരിച്ചാണ് ജൈത്തൺ (സാധാരണ ലൈബ്രറിയുൾപ്പെടെ) ലഭ്യമാവുക. പഴയ പതിപ്പുകൾ ജൈത്തൺ 2.0, 2.1 ലൈസൻസിനും ജെപൈത്തൺ 1.1.x സോഫ്റ്റ് വെയർ ലൈസൻസും ഉൾക്കൊള്ളുന്നു.
ഫയർമാൻ
അഗ്നിബാധയെ ചെറുക്കുന്നതിനായി പരിശീലനം സിദ്ധിച്ച രക്ഷാപ്രവർത്തകനാണ് ഫയർമാൻ. അഗ്നിബാധയിൽ നിന്നുള്ള രക്ഷാപ്രവർത്തനാമാണ് ഫയർമാൻറെ പ്രധാന ചുമതലയെങ്കിലും ഏതുതരത്തിലുള്ള അപകട സാഹചര്യങ്ങളിലും ദുരന്തമുഖങ്ങളിലും രക്ഷാപ്രവർത്തനം നടത്തുക എന്നതും ഫയർമാൻറെ കടമയാണ്. ഗ്രാമ-നഗര വ്യത്യാസമില്ലാതെ ലോകത്ത് എല്ലായിടത്തും ഫയർമാൻറെ സേവനം ആവശ്യമാണ്‌. മിക്ക രാജ്യങ്ങളിലും സർക്കാർ സംവിധാനത്തിൻറെ ഭാഗമായുള്ള വകുപ്പിന് കീഴിലാണ് ഫയർമാൻ പ്രവർത്തിക്കുന്നത്. ചില രാജ്യങ്ങളിൽ സന്നദ്ധസേവകരായുള്ള ഫയർമാൻമാരുമുണ്ട്.
ആർമി മെഡിക്കൽ കോർപ്പ്സ് സ്ഥാപക ദിനം
വൈദ്യശാസ്ത്രത്തിൽ ബിരുദം നേടിയവരും ബിരുദാനന്തര പഠനം നടത്തിയിട്ടുള്ളവരുമാണ് ഈ വിഭാഗത്തിന്റെ ചുമതലകൾ നിർ‌‌വഹിക്കുന്നത്. നഴ്സിംഗിൽ പരിശീലനവും ബിരുദം ഉള്ളവരും ആർമി മെഡിക്കൽ പരിശീലന കേന്ദ്രങ്ങളിൽ പ്രത്യേക പരിശീലനം നേടിയിട്ടുള്ള ജവാൻ‌‌മാരും ഇവരെ സഹായിക്കുന്നു. സേനാ വിഭാഗങ്ങളിലെ ഉദ്യോഗസ്ഥൻ‌‌മാരുടെയും ജവാന്മാരുടെയും അവരുടെ കുടുംബാംഗങ്ങളുടെയും ആരോഗ്യ സം‌‌രക്ഷണം, സായുധ സേനയിലേക്കു തിരഞ്ഞെടുക്കപ്പെടുന്നവരുടെ വൈദ്യ പരിശോധന, യുദ്ധ മുന്നണിയിൽ അപായം സംഭവിക്കുന്നവരുടെ ശുശ്രൂഷ തുടങ്ങിയ സേവനങ്ങൾ ഈ വിഭാഗം നിർ‌‌വഹിക്കുന്നു. ഈ വിഭാഗക്കാരെ ആദരിച്ചുകൊണ്ടാണ് ആർമി മെഡിക്കൽ കോർപ്പ്സ് എസ്റ്റാബ്ലിഷ്മെന്റ് ദിനം ആചരിക്കുന്നത്.
വർഗ്ഗം:വിശേഷദിനങ്ങൾ
മന്നം ജയന്തി
നായർ സർവീസ്‌ സൊസൈറ്റി (NSS) യുടെ സ്ഥാപകനായ ശ്രീ. മന്നത്ത്‌ പത്മനാഭന്റെ ജനനം 1878 ജനുവരി 2 നാണ്. അതുകൊണ്ട് എല്ലാ വർഷവും ജനുവരി 2 മന്നം ജയന്തിയായി കേരളീയർ ആചരിക്കുന്നു. കേരളത്തിലെ സാമൂഹിക സാമുദായിക നവോത്ഥാനത്തിൽ പ്രധാന പങ്കുവഹിച്ച ആചാര്യനാണ് ഭാരതകേസരി ശ്രീ.മന്നത്ത്‌ പത്മനാഭൻ. 1931 ലെ ഗുരുവായൂർ സത്യാഗ്രഹത്തിനും 1959 ലെ വിമോചന സമരത്തിനും നേതൃത്വം നൽകി. അദ്ദേഹം ദിവംഗതനായത് 1970 ഫെബ്രുവരി 25 ന് ആണ്. അന്നേ ദിവസം മന്നം സമാധി ദിനമായി ആചരിക്കുന്നു.
വർഗ്ഗം:വിശേഷദിനങ്ങൾ
കെ.എൻ.ടി. ശാസ്ത്രി
തെലുഗു, കന്നട ചലച്ചിത്രമേഖലയിലെ സംവിധായകനും നിരൂപകനും എഴുത്തുകാരനുമാണ് '''കെ.എൻ.ടി. ശാസ്ത്രി'''.
അവലംബം
വർഗ്ഗം:1945-ൽ ജനിച്ചവർ വർഗ്ഗം:2018-ൽ മരിച്ചവർ വർഗ്ഗം:തെലുഗു ജനത വർഗ്ഗം:തെലുഗു ചലച്ചിത്രസം‌വിധായകർ വർഗ്ഗം:നന്ദി പുരസ്കാരജേതാക്കൾ
എം.പി. ഗോവിന്ദൻ നായർ
തിരുവിതാംകൂർ ദേവസ്വം ബോർഡ് പ്രസിഡന്റും, കേരളത്തിലെ മുൻ ആരോഗ്യ വകുപ്പ് മന്ത്രിയും രാഷ്ട്രീയ പ്രവർത്തകനുമാണ് '''എം.പി. ഗോവിന്ദൻ നായർ''' (ആംഗലേയം: M. P. Govindan Nair). അഡ്വക്കേറ്റ്, കോൺഗ്രസ് പ്രവർത്തകൻ, വിജയപുരം പഞ്ചായത്ത് പ്രസിഡന്റ്, കേരളാ ബാർ അസോസിയേഷനംഗം, അർബൻ ബാങ്ക് അസോസിയേഷനംഗം, എൻ.എസ്.എസ്. പ്രതിനിധിസഭാംഗം, ശങ്കർ മന്ത്രിസഭയിലെ ആരോഗ്യവകുപ്പ് മന്ത്രി, തിരുവിതാംകൂർ ദേവസ്വം ബോർഡ് പ്രസിഡന്റ് തുടങ്ങിയ നിലകളിൽ പ്രവർത്തിച്ചിട്ടുണ്ട്.
അവലംബം
വർഗ്ഗം:1928-ൽ ജനിച്ചവർ വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:രണ്ടാം കേരള നിയമസഭയിലെ മന്ത്രിമാർ വർഗ്ഗം:കേരളത്തിലെ ആരോഗ്യവകുപ്പ് മന്ത്രിമാർ‎ വർഗ്ഗം:തിരുവിതാംകൂർ ദേവസ്വം ബോർഡ് പ്രസിഡന്റുമാർ വർഗ്ഗം:2022-ൽ മരിച്ചവർ വർഗ്ഗം:ഏപ്രിൽ 13-ന് മരിച്ചവർ
ലൈല ഫെർണാണ്ടസ്
ഒരു കനേഡിയൻ വനിതാ ടെന്നീസ് താരമാണ് ലൈല ഫെർണാണ്ടസ് .2021 മോണ്ടെറി ഓപ്പണിൽ തന്റെ ആദ്യ ഡബ്ല്യുടിഎ ടൂർ സിംഗിൾസ് കിരീടം നേടി. 2021 യുഎസ് ഓപ്പണിൽ ഫെർണാണ്ടസ് തന്റെ ആദ്യ ഗ്രാൻഡ്സ്ലാം ഫൈനലിൽ എത്തിയെങ്കിലും ഫൈനലിൽ എമ്മ റഡുക്കാനുവിനോട് പരാജയപ്പെട്ടു റണ്ണർ അപ്പ് ആയി. ഈ പ്രകടനത്തിന് ശേഷം, 2021 സെപ്റ്റംബർ 13 ന് അവൾ കരിയറിലെ ഉയർന്ന സിംഗിൾസ് റാങ്കിംഗിൽ 28 ൽ എത്തി. =2021 യുഎസ് ഓപ്പൺ=
മൂന്നാം സീഡും നിലവിലെ ചാമ്പ്യനുമായ നവോമി ഒസാക്കയെ മൂന്നാം റൗണ്ടിൽ മൂന്ന് സെറ്റുകളിലും, മുൻ ലോക ഒന്നാം നമ്പറും മൂന്ന് തവണ പ്രധാന ചാമ്പ്യനുമായ ആഞ്ചലിക് കെർബറിനെ നാലാം റൗണ്ടിൽ മൂന്ന് സെറ്റുകളിലും തോൽപ്പിച്ചു.] അഞ്ചാം സീഡ് എലീന സ്വിറ്റോലിന,യെ  ക്വാർട്ടർ ഫൈനലിൽ   മൂന്ന് സെറ്റുകളിൽ പരാജയപ്പെടുത്തി , തന്റെ 19 -ാം ജന്മദിനത്തിന് ഒരു ദിവസം കഴിഞ്ഞ് തന്റെ കന്നി  ഗ്രാൻഡ്സ്ലാം  സെമിഫൈനലിലെത്തി. സെമിയിൽ രണ്ടാം സീഡായ ആരിന സബലെങ്കയെ പരാജയപ്പെടുത്തി തന്റെ ആദ്യഗ്രാൻഡ്സ്ലാം ഫൈനലിൽ  എത്തി,.ഓപ്പൺ യുഗത്തിൽ ഇത് മൂന്നാം തവണയാണ് ഒരു വനിതാ  യുഎസ് ഓപ്പണിൽ ആദ്യ അഞ്ച് സീഡുകളിൽ ഉള്ള മൂന്നു പേരെ  തോൽപ്പിക്കുന്നത്  .2021 യുഎസ് ഓപ്പണിൽ ഫെർണാണ്ടസ് നേടിയ ഈ   അപ്രതീക്ഷിത വിജയങ്ങളിലൂടെ  ആരാധകരുടെ പ്രിയങ്കരിയായി.
External links
വർഗ്ഗം:വനിതാ ടെന്നീസ് കളിക്കാർ
ലോക ക്വാർക്ക് ദിനം
ജനുവരി 19 നാണ് ലോക ക്വാർക്ക് ദിനം. ക്വാർക്ക് എന്നറിയപ്പെടുന്ന സ്വാദിഷ്ടമായ ചീസ് ആഘോഷിക്കാൻ ഒരു പ്രത്യേക ദിനം മാറ്റിവെച്ചിരിക്കുന്നു.
ദനഹാക്കാലം
സീറോ മലബാർ സഭയുടെ ആരാധനക്രമവർഷം അനുസരിച്ച് വരുന്ന മൂന്നാമത്തെ കാലമാണ് ദനഹാക്കാലം. പ്രത്യക്ഷവത്കരണകാലം, ആവിഷ്കാരകാലം എന്നീ പേരുകളിലും ഈ കാലം അറിയപ്പെടുന്നു. സീറോ മലബാർ ആരാധനക്രമം അനുസരിച്ച് ജനുവരി ആറിന് ആഘോഷിക്കുന്ന ദനഹാ പെരുന്നാളിനോ (എപ്പിഫനി) അതിനടുത്ത് വരുന്ന ഞായറാഴ്ചയോ മുതൽ നോമ്പുകാലം വരെയാണ് ദനഹാക്കാലം. നാല് മുതൽ എട്ട് ആഴ്ചകൾ വരെ ഉൾക്കൊള്ളുന്ന ദനഹാക്കാലത്തിൽ യേശുവിന്റെ ജ്ഞാനസ്നാനവും പരസ്യജീവിതവുമാണ് അനുസ്മരിക്കുന്നത്. ദനഹാത്തിരുനാളിനെ തന്നെ കേന്ദ്രീകരിച്ചാണ് ദനഹാക്കാലം ആചരിക്കുന്നത്. കേരളത്തിൽ പിണ്ടിപെരുന്നാൾ, രാക്കുളി പെരുന്നാൾ എന്നീ പേരുകളിൽ അറിയപ്പെടുന്ന ഈ ദിവസം യേശുവിന്റെ ജ്ഞാനസ്നാനതിരുനാൾ ആണ് സീറോ മലബാർ സഭ അനുസ്മരിക്കുന്നത്.
പദോൽപ്പത്തി
ദനഹാ എന്ന സിറിയൻ പദത്തിൽ നിന്നാണ് ദനഹാക്കാലം എന്ന പ്രയോഗം ഉത്ഭവിച്ചത്. ഉദയം, പ്രത്യക്ഷീകരണം എന്നിവയാണ് ഈ വാക്കിനർത്ഥം. യേശുവിന്റെ ജ്ഞാനസ്നാന സമയത്ത് ആരംഭിച്ച പൊതു ജീവിതം (പ്രത്യക്ഷവത്കരണം) ഈ കാലത്ത് അനുസ്മരിക്കുന്നു. യേശു സ്വയം ലോകത്തിന്‌ വെളിപ്പെടുത്തുകയും 'ഇവൻ എന്റെ പ്രിയപുത്രൻ, ഇവനിൽ ഞാൻ പ്രസാദിച്ചിരിക്കുന്നു' (മത്താ 3;7) എന്നു പ്രസ്താവിച്ച് പിതാവും, പ്രാവിന്റെ രൂപത്തിൽ ഈശോയുടെ മേൽ ആവസിച്ച് പരിശുദ്ധാത്മാവും അത് സാക്ഷ്യപ്പെടുത്തുകയും ചെയ്തു. ഈ വെളിപെടുത്തൽ ആണ് ദനഹാ എന്നത് കൊണ്ട് ഉദ്ദേശിക്കുന്നത്.
ദനഹാ പെരുന്നാൾ
ദനഹാക്കാലത്തെ പ്രധാന തിരുനാൾ ആണ് ദനഹാ പെരുന്നാൾ. യോർദ്ദാൻ നദിയിൽ വെച്ച് യേശു സ്നാനമേറ്റതിനെ അനുസ്മരിക്കുന്ന കർത്താവിന്റെ മാമോദീസ പെരുന്നാളായി സീറോ മലബാർ സഭ ഈ ദിനം ആചരിക്കുന്നു.
പിണ്ടികുത്തി തിരുനാൾ
വടക്കൻ കേരളത്തിൽ പിണ്ടികുത്തി തിരുനാൾ എന്ന പേരിലാണ് ദനഹാ പെരുന്നാൾ അറിയപ്പെടുന്നത്. ലോകത്തിന്റെ പ്രകാശമായ മിശിഹായെ അനുസ്മരിച്ച് വാഴപ്പിണ്ടിയിൽ വിളക്കുകളോ പന്തങ്ങളോ കുത്തി നിർത്തി അതിനു ചുറ്റും വലം വെച്ച് കൊണ്ട് ദൈവം പ്രകാശമാകുന്നു എന്നർത്ഥം വരുന്ന "ഏൽപയ്യ" എന്ന സിറിയൻ വാക്ക് ആർത്തു വിളിക്കും.
വിശുദ്ധരുടെ അനുസ്മരണം
ദനഹാക്കാലത്തെ ഓരോ വെള്ളിയാഴ്ചകളിലും സീറോ മലബാർ സഭ വിശുദ്ധരെ അനുസ്മരിക്കുന്നു.
മൂന്നു നോമ്പ്
ദനഹാക്കാലത്തെ മറ്റൊരു പ്രധാന ആചരണമാണ് മൂന്നു നോമ്പ്. വലിയ നോമ്പ് (അമ്പതു നോമ്പ്) ആരംഭിക്കുന്നതിന് 18 ദിവസം മുൻപ് വരുന്ന തിങ്കൾ, ചൊവ്വ, ബുധൻ ദിവസങ്ങളിലാണ് മൂന്ന് നോമ്പാചരിക്കുന്നത്. എ.ഡി. 570- എ.ഡി. 581 കാലയളവിൽ അധൂർ, നിനെവാ, ബെത്-കാർമി എന്നിവിടങ്ങളിൽ പടർന്നു പിടിച്ച പകർച്ച വ്യാധിയിൽ നിന്ന് രക്ഷ നേടിയതിന്റെ നന്ദി സൂചകമായിട്ടാണ്‌ ഈ നോമ്പ് ആചരിക്കുന്നത്.
അവലംബം
വർഗ്ഗം:ക്രൈസ്തവസഭ ആരാധനക്രമം
പെൽവിക് കൺജഷൻ സിൻഡ്രോം
പെൽവിക് കൺജഷൻ സിൻഡ്രോം, പെൽവിക് സിര അപര്യാപ്തത എന്നും അറിയപ്പെടുന്നു, ഇത് അടിവയറ്റിലെ സിരകൾ വലുതായതിനാൽ ഉണ്ടാകുന്ന ഒരു ദീർഘകാല അവസ്ഥയാണ്. സ്ഥിരമായ നേരിയ വേദന പോലുള്ള വിട്ടുമാറാത്ത വേദനയ്ക്ക് കാരണമായേക്കാവുന്ന ഈ അവസ്ഥ, നിൽക്കുമ്പോഴോ ലൈംഗിക ബന്ധത്തിൽ ഏർപ്പെടുമ്പഴോ വഷളാകാവുന്നതാണ്. കാലുകളിലോ താഴത്തെ പുറകിലോ വേദനയും ഉണ്ടാകാം.
സിരകളിലെ തെറ്റായ വാൽവുകളുടെ ഫലമായി പെൽവിക് സിരകളിലേക്ക് രക്തം തിരികെ ഒഴുകുന്നതാണ് ഈ അവസ്ഥയ്ക്ക് കാരണമെന്ന് വിശ്വസിക്കപ്പെടുന്നു, ഈ അനുമാനം ശരിയാണെന്ന് ഉറപ്പില്ല. ഗർഭാവസ്ഥയിൽ ഈ അവസ്ഥ ഉണ്ടായേക്കാം അല്ലെങ്കിൽ വഷളായേക്കാം. ഈസ്ട്രജന്റെ സാന്നിധ്യം ഈ മെക്കാനിസത്തിൽ ഉൾപ്പെട്ടിട്ടുണ്ടെന്ന് വിശ്വസിക്കപ്പെടുന്നു. അൾട്രാസൗണ്ട്, സിടി സ്കാൻ, എംആർഐ അല്ലെങ്കിൽ ലാപ്രോസ്കോപ്പി എന്നിവയിലൂടെ രോഗനിർണയം നടത്താവുന്നതാണ്.
ഇതിൻറെ ആദ്യകാല ചികിത്സാ ഓപ്ഷനുകളിൽ മെഡ്രോക്സിപ്രോജസ്റ്ററോൺ അല്ലെങ്കിൽ നോൺ-സ്റ്റിറോയിഡൽ ആൻറി-ഇൻഫ്ലമേറ്ററി മരുന്നുകൾ (NSAIDs) ഉൾപ്പെടുന്നു. വെരിക്കോസ് വെയിനുകൾ തടയുന്നതിനുള്ള ശസ്ത്രക്രിയയും നടത്താം. പ്രത്യുൽപാദന പ്രായത്തിലുള്ള സ്ത്രീകളിൽ ഏകദേശം 30% പേർക്ക് ഈ അവസ്ഥയാൽ ബാധിക്കുന്നു. വിട്ടുമാറാത്ത പെൽവിക് വേദനയുടെ മൂന്നിലൊന്ന് കേസുകളുടെ കാരണമാണിതെന്ന് വിശ്വസിക്കപ്പെടുന്നു. പെൽവിക് വെനസ് അപര്യാപ്തത 1850 കളിൽ തിരിച്ചറിഞ്ഞെങ്കിലും 1940 കളിൽ മാത്രമേ പെൽവിക് വേദനയുമായി ഇത് ബന്ധപ്പെടുത്തിയുള്ളൂ.
അടയാളങ്ങളും ലക്ഷണങ്ങളും
ഈ അവസ്ഥയുള്ള സ്ത്രീകൾക്ക് നിരന്തരമായ വേദന അനുഭവപ്പെടുന്നു, അത് മന്ദിപ്പിക്കുന്നതും വേദനാജനകവും ആണ്. പക്ഷേ ഇടയ്ക്കിടെ അത് കൂടുതൽ നിശിതമായിരിക്കും. ദിവസാവസാനത്തിലും ദീർഘനേരം നിൽക്കുമ്പോഴും വേദന കൂടുതൽ വഷളാകുന്ന ഇത്, ബാധിച്ചവർക്ക് കിടക്കുമ്പോൾ ആശ്വാസം ലഭിക്കും. ലൈംഗിക ബന്ധത്തിലോ ശേഷമോ വേദന കൂടുതൽ വഷളാകുന്നു, ആർത്തവം ആരംഭിക്കുന്നതിന് തൊട്ടുമുമ്പ് ഇത് കൂടുതൽ വഷളാകും.
പെൽവിക് കൺജഷൻ സിൻഡ്രോം ഉള്ള സ്ത്രീകൾക്ക് വലിയ ഗർഭപാത്രവും കട്ടിയുള്ള എൻഡോമെട്രിയവും ഉണ്ട്. 56% സ്ത്രീകളും അണ്ഡാശയത്തിൽ സിസ്റ്റിക് മാറ്റങ്ങൾ പ്രകടമാക്കുന്നു, ഡിസ്മനോറിയ, നടുവേദന, യോനിയിൽ നിന്നുള്ള ഡിസ്ചാർജ്, വയറുവേദന, മൂഡ് ചാഞ്ചാട്ടം അല്ലെങ്കിൽ വിഷാദം, ക്ഷീണം തുടങ്ങിയ മറ്റ് ലക്ഷണങ്ങളും പലരും റിപ്പോർട്ട് ചെയ്യുന്നു.
രോഗനിർണയം
ലഘുചിത്രം| അൾട്രാസൗണ്ടിൽ കാണുന്നത് പോലെ പെൽവിക് കൺജഷൻ സിൻഡ്രോമിന് കാരണമാകുന്ന ഗര്ഭപാത്രത്തിന്റെ വളരെ വലിയ (9 സെ.മീ) ഫൈബ്രോയിഡ് അൾട്രാസൗണ്ട് അല്ലെങ്കിൽ ലാപ്രോസ്കോപ്പി ടെസ്റ്റിംഗ് ഉപയോഗിച്ച് രോഗനിർണയം നടത്താം. വെനോഗ്രാം, സിടി സ്കാൻ അല്ലെങ്കിൽ എംആർഐ എന്നിവയിലൂടെയും രോഗനിർണയം നടത്താം. ഏറ്റവും സാധാരണയായി ഉപയോഗിക്കുന്ന ഡയഗ്നോസ്റ്റിക് ഉപകരണമാണ് അൾട്രാസൗണ്ട്. പെൽവിക് വെനസ് റിഫ്ലക്സിനുള്ള ഏറ്റവും നല്ല പരിശോധന ട്രാൻസ്വാജിനൽ ഡ്യുപ്ലെക്സ് അൾട്രാസൗണ്ട് ആണെന്ന് ചില ഗവേഷണങ്ങൾ സൂചിപ്പിക്കുന്നു.
ചികിത്സ
നോൺ-സ്റ്റെറോയ്ഡൽ ആൻറി-ഇൻഫ്ലമേറ്ററി മരുന്നുകൾ ഉപയോഗിച്ചുള്ള വേദനസംഹാരികൾ, അണ്ഡാശയ പ്രവർത്തനത്തെ അടിച്ചമർത്തൽ എന്നിവ ആദ്യകാല ചികിത്സാ ഓപ്ഷനുകളിൽ ഉൾപ്പെടുന്നു.
കൂടുതൽ വിപുലമായ ചികിത്സയിൽ ഒരു ഇന്റർവെൻഷണൽ റേഡിയോളജിസ്റ്റ് നടത്തുന്ന ഏറ്റവും കുറഞ്ഞ നടപടിക്രമം ഉൾപ്പെടുന്നു. കത്തീറ്റർ ഡയറക്‌ട് എംബോളൈസേഷൻ എന്ന് വിളിക്കുന്ന ഏറ്റവും കുറഞ്ഞ നടപടിക്രമം ഉപയോഗിച്ച് പെൽവിക് വെരിക്കോസ് സിരകൾക്കുള്ളിൽ രക്തം നിർത്തുന്നത് ഈ ഏറ്റവും കുറഞ്ഞ പ്രക്രിയയിൽ ഉൾപ്പെടുന്നു. ഈ പ്രക്രിയയ്ക്ക് അപൂർവ്വമായി ആശുപത്രിയിൽ രാത്രി താമസം ആവശ്യമായി വരാറുണ്ട്, ഇത് സാധാരണയായി ഒരു ഔട്ട്പേഷ്യന്റ് പ്രക്രിയയായാണ് നടത്തുന്നത്, കൂടാതെ ലോക്കൽ അനസ്തേഷ്യയും മിതമായ മയക്കവും ഉപയോഗിച്ചാണ് ഇത് ചെയ്യുന്നത്. അനുഭവിച്ച വേദന കുറയ്ക്കുന്നതിന്റെ അളവനുസരിച്ച്, രോഗികൾ 80% വിജയ നിരക്ക് റിപ്പോർട്ട് ചെയ്യുന്നു.
ബാഹ്യ ലിങ്കുകൾ
വർഗ്ഗം:സ്ത്രീരോഗങ്ങൾ
ഫ്ലാൻറെൻസിസിലെ ഗ്രാൻഡ് ഡച്ചി
ചരിത്രം
ഈ മൈക്രോനേഷനിൽ തിരിച്ചറിയൽ കാർഡുകൾ, കറൻസി, ഹെറാൾഡ്രി, പത്രം, ഭരണഘടന, ദേശീയ ഗാനം എന്നിവയുണ്ട്. 2014 വരെ ഫ്ലാൻറെൻസിസ് ഭാഗികമായി രാഷ്ട്രീയ പാർട്ടികളുമായുള്ള രാഷ്ട്രീയ അനുകരണമായിരുന്നു കൂടാതെ വാർഷിക തിരഞ്ഞെടുപ്പ് സംഘടിപ്പിക്കുകയും ചെയ്തു. ന്യൂകാസിൽ യൂണിവേഴ്‌സിറ്റിയിലെ പ്രൊഫസർ അലസ്‌റ്റെയർ ബോണറ്റ്, യുവാക്കൾ തീരുമാനങ്ങൾ എടുക്കാൻ പഠിക്കുന്ന ഒരു സിറ്റി കൗൺസിലിൽ നിന്ന് പ്രചോദനം ഉൾക്കൊണ്ട മൈക്രോനേഷന്റെ ഉദാഹരണമായി ഫ്ലാൻഡ്രെൻസിസിനെ വിശേഷിപ്പിച്ചു.
2021-ൽ മൈക്രോനേഷൻ ഉൾക്കൊള്ളുന്നത് 71 വ്യത്യസ്ത രാജ്യങ്ങളിൽ നിന്നുള്ള 741 പൗരന്മാരെ ആണ്. ഇൻറർനെറ്റിന് പുറത്ത് ഫ്ലാൻഡ്രെൻസിസിന്റെ പ്രവർത്തനങ്ങൾ Roeselare പരിസരത്ത് മാത്രമായി പരിമിതപ്പെടുത്തിയിരുന്നു, എന്നാൽ ഔദ്യോഗിക എംബസി സ്ഥിതി ചെയ്യുന്നത് വെസ്റ്റ്-ഫ്ലെമിഷ് പട്ടണമായ Sint-Julian ലാണ്.
പോളിനേഷൻ ലണ്ടൻ (2012), പെറുഗിയ (2015), അറ്റ്ലാന്റ (2017), ലാസ് വെഗാസ് (2022)  തുടങ്ങിയ മൈക്രൊ നാഷൻസിനെ ഉൾപ്പെടുത്തി   2022 മെയ്ൽ നടന്ന മൈക്രോകോൺ കൺവെൻഷനുകൾ തുടങ്ങിയ മൈക്രോനേഷനുകളെക്കുറിച്ചുള്ള നിരവധി അന്താരാഷ്ട്ര കോൺഫറൻസുകളിൽ ഫ്ലാൻറെൻസിസ് പങ്കെടുത്തു. ഒരു രാജ്യവും ഈ മൈക്രോനാഷനെ ഒരു രാജ്യമായി അംഗീകരിച്ചിട്ടില്ലീങ്കിലും ഫ്‌ലാൻഡ്‌റെൻസിസിനെയും പരിസ്ഥിതി മൈക്രോനാഷണലിസത്തെയും കുറിച്ച് പറയാൻ പാരീസിലെ ഒരു അന്താരാഷ്ട്ര കാലാവസ്ഥാ ഉച്ചകോടിയായ ചേഞ്ച്‌നൗവിൽ സ്പീക്കറായി സ്ഥാപകനെ ക്ഷണിച്ചു.
പ്രദേശം
സ്ഥാപകൻ ഫ്ലാൻറെൻസിസിനെ ഒരു പാരിസ്ഥിതിക സംരംഭമായി കണക്കാക്കുന്നു, മഞ്ഞ് ഉരുകലിനെക്കുറിച്ചുള്ള അവബോധം വളർത്തുന്നു, അതിനാൽ പരിസ്ഥിതി മൈക്രോനാഷണലിസം എന്ന ആശയം ആദ്യമായി അവതരിപ്പിച്ചവരിൽ ഒരാളാണ് നീൽസ് വെർമീർഷ്. ഫ്ലാൻഡ്രെൻസിസിന് അവരുടെ അവകാശപ്പെട്ട പ്രദേശങ്ങൾ സന്ദർശിക്കാൻ ഉദ്ദേശ്യമില്ല. പടിഞ്ഞാറൻ അന്റാർട്ടിക്കയുടെ തീരത്ത് അഞ്ച് ദ്വീപുകൾ ഫ്ലാൻഡ്രെൻസിസ് അവകാശപ്പെടുന്നു: സിപ്പിൾ ദ്വീപ്, ചെറി ദ്വീപ്, മഹർ ദ്വീപ്, പ്രാങ്കെ ദ്വീപ്, കാർണി ദ്വീപ്.
ലാഭേച്ഛയില്ലാത്ത സ്ഥാപനം
2021 ഓഗസ്റ്റ് 12-ന്, ബെൽജിയൻ ഔദ്യോഗിക ജേണലിൽ "vzw Groothertogdom Flandrensis" എന്ന പേരിൽ Flandrensis രജിസ്റ്റർ ചെയ്തു. ഇതിന്റെ പ്രസിദ്ധീകരിച്ച നിയമവ്യവസ്ഥയിൽ ഇത്, കാലാവസ്ഥാ വ്യതിയാനത്തിലും അന്റാർട്ടിക്കയിലും ശ്രദ്ധ കേന്ദ്രീകരിക്കുന്ന ലാഭേച്ഛയില്ലാതെ പ്രവർത്തിക്കുന്ന ഒരു പാരിസ്ഥിതിക സ്ഥാപനമായി ഫ്ലാൻഡ്രെൻസിസ് സ്വയം വിവരിക്കുന്നു. കാലാവസ്ഥയിലേക്ക് ക്രിയാത്മകമായിശ്രദ്ധ ആകർഷിക്കാൻ മൈക്രോനാഷണലിസം എന്ന ആശയം ഉപയോഗിക്കുന്നു. കാലാവസ്ഥാ കത്തുകളും ശുചീകരണ പ്രവർത്തനങ്ങളുമാണ് അവരുടെ ചില പദ്ധതികൾ.
പു ലാൽധൻഹവ്‌ല
നിലവിലെ മിസോറം മുഖ്യമന്ത്രിയാണ് ലാൽതന്വവ്ല (ജനനം 19 മെയ് 1942). ഇന്ത്യൻ നാഷണൽ കോൺഗ്രസിന്റെ മുഖ്യമന്ത്രിയാണ് ലാൽതന്വവ്ല. 2013ൽ അഞ്ചാം തവണ അദ്ദേഹം മുഖ്യമന്ത്രിയായി സത്യപ്രതിഞ്ജ ചെയ്തു.
ജീവിതരേഖ
1942 മേയ് 19ന് മിസോറമിലെ ഐസ്വാളിൽ ജനിച്ചു. 1958ൽ സർവ്വകലാശാലാബിരുദം നേടി. പച്ചൂംഗ യൂ​ണുവേഴ്സിറ്റി കോളേജിൽ ബി.എ പഠിച്ചു. ഗുവാഹത്തി കോളേജിൽ നിന്നും ബിരുദം നേടി.
രാഷ്ട്രീയ ജീവിതം
മിസോറം ജില്ല കൗൺസിലിന്റെ കീഴിലുള്ള സ്ക്കൂൾ ഇൻസ്പെക്ടർ ഓഫീസിലെ റെക്കോർഡറായാണ് തുടങ്ങിയത്. പിന്നീട് ആസാം സർക്കാരിന്റെ കീഴിലായി. ആസാം കോർപ്പറേറ്റീവ് അപ്പെക്സ് ബാങ്കിൽ അസിസ്റ്റന്റായി. 1966ൽ മിസോ നാഷണൽ ഫ്രണ്ടിൽ അംഗമായി. സിൽച്ചാർ ജയിലിൽ അടയ്ക്കപ്പെട്ടു. എന്നാൽ 1967ൽ പുറത്തു വന്ന് ഇന്ത്യൻ നാഷണൽ കോൺഗ്രസ് അംഗമായി. ഐസ്വാൾ ജില്ലാ കോൺഗ്രസ് കമ്മിറ്റിയുടെ ചീഫ് ഓർഗണൈസർ ആയിരുന്നു. ശേഷം മിസോറം പ്രദേശ് കോൺഗ്രസ് കമ്മിറ്റിയുടെ പ്രസിഡന്റായിരുന്നു. 1984ൽ ലാൽതന്വവ്ലയുടെ നേതൃത്തവത്തിൽ മത്സരിച്ച കോൺഗ്രസ് വിജയിച്ചു. ലാൽതന്വവ്ല മുഖ്യമന്ത്രിയായി. 1987,1989,1993,2008,2013 എന്നീ വർഷങ്ങളിൽ വിജയിച്ചു. 2013ൽ മിസോറം നിയമസഭാ തെരഞ്ഞെടുപ്പിൽ 40ൽ 34 സീറ്റും കരസ്ഥമാക്കി. മറ്റു പാർട്ടികളായ മിസോ നാഷണൽ ഫ്രണ്ട് 5 സീറ്റും മിസോറം പീപ്പിൾസ് കോൺഫറൻസ് 1 സീറ്റും നേടി.
മറ്റു പ്രവർത്തനങ്ങൾ
കായികം ഇഷ്ടപ്പെടുന്ന വ്യക്തി കൂടിയാണ് ലാൽതന്വവ്ല. അദ്ദേഹത്തിന്റെ മറ്റു പ്രവർത്തനങ്ങൾ
മറ്റുള്ളവ
2011ൽ ലാൽതന്വവ്ലയുടെ പേരിൽ ഒരു സ്ക്കൂൾ തുടങ്ങുകയുണ്ടായി.
പുറം കണ്ണികൾ
വർഗ്ഗം:1942-ൽ ജനിച്ചവർ വർഗ്ഗം:മേയിൽ ജനിച്ചവർ വർഗ്ഗം:മേയ് 19-ന് ജനിച്ചവർ വർഗ്ഗം:മിസോറമിൽ നിന്നുള്ള വ്യക്തികൾ വർഗ്ഗം:മിസോറമിലെ മുഖ്യമന്ത്രിമാർ
അജിതനാഥൻ
ജൈനമതത്തിലെ രണ്ടാമത്തെ തീർത്ഥങ്കരനാണ് അജിതനാഥ. ജൈനമതസ്തർ ഇദ്ദേഹത്തെ ഒരു സിദ്ധനായാണ് കരുതുന്നത്. ജിതശത്രു രാജാവിന്റെയും വിജയ മഹാറാണിയുടെയും പുത്രനായി അയോദ്ധ്യയിലായിരുന്നു അജിതനാഥൻ ഭൂജാതനായത്.
അവലംബം
വർഗ്ഗം:ജൈനമതം വർഗ്ഗം:തീർത്ഥങ്കരന്മാർ വർഗ്ഗം:പുരാതന ഭാരതീയർ
ക്ലാര ഡി ബ്ലൂംഫീൽഡ്
ക്ലാര ഡെർബർ ബ്ലൂംഫീൽഡ് (മേയ് 15, 1942 - മാർച്ച് 1, 2020), ഒരു അമേരിക്കൻ ഫിസിഷ്യനും കാൻസർ ഗവേഷകയുമായിരുന്നു. ഇംഗ്ലീഷ്:Clara Derber Bloomfield. ചില തരത്തിലുള്ള രക്താർബുദങ്ങളിൽ കാണപ്പെടുന്ന ജനിതക മാറ്റങ്ങളെക്കുറിച്ചും അവ ബാധിച്ച രോഗികൾക്ക് ചികിത്സ മെച്ചപ്പെടുത്തുന്നതിന് അവ എങ്ങനെ പ്രയോജനപ്പെടുത്താമെന്നുംആയിരുന്നു അവരുടെ ഗവേഷണങ്ങൾ.
വിദ്യാഭ്യാസം
ക്ലാര ഡി. ബ്ലൂംഫീൽഡ് 1959-ൽ യൂണിവേഴ്സിറ്റി ലബോറട്ടറി ഹൈസ്കൂളിൽ നിന്ന് ബിരുദം നേടി, -ൽ സാൻ ഡീഗോ സ്റ്റേറ്റ് കോളേജിൽ നിന്ന് (സാൻ ഡീഗോ, കാലിഫോർണിയ) ബിഎയും 1968 -ൽ ചിക്കാഗോ യൂണിവേഴ്സിറ്റിയിൽ നിന്ന് എംഡിയും നേടി. അവൾ ചിക്കാഗോ യൂണിവേഴ്സിറ്റിയിൽ ഇന്റേണൽ മെഡിസിനിൽ റെസിഡൻസിയും മിനസോട്ട യൂണിവേഴ്സിറ്റിയിൽ മെഡിക്കൽ ഓങ്കോളജിയിൽ ഫെലോഷിപ്പും പൂർത്തിയാക്കി.
ഔദ്യോഗിക ജീവിതം
1980-ൽ മിനസോട്ട സർവകലാശാലയിൽ വൈദ്യശാസ്ത്രത്തിന്റെ പൂർണ്ണ പ്രൊഫസർ പദവിയിലെത്തിയ ആദ്യത്തെ വനിതയാണ് ക്ലാര. 1989-ൽ, ബഫല്ലോയിലെ സ്റ്റേറ്റ് യൂണിവേഴ്സിറ്റി ഓഫ് ന്യൂയോർക്കിൽ മെഡിസിൻ പ്രൊഫസറും ഓങ്കോളജി വിഭാഗത്തിന്റെ ചീഫ് ആയി. അതേ സമയം, റോസ്വെൽ പാർക്ക് കോംപ്രിഹെൻസീവ് കാൻസർ സെന്ററിലെ മെഡിസിൻ വിഭാഗത്തിന്റെ ചെയർമാനായിരുന്നു.
റഫറൻസുകൾ
വർഗ്ഗം:1942-ൽ ജനിച്ചവർ വർഗ്ഗം:മേയ് 15-ന് ജനിച്ചവർ
ഇകർ കസിയ്യാസ്
ഇകർ കസിയ്യാസ് (ജനനം : മെയ് 20,1981) പോർച്ചുഗീസ് ക്ലബ്ബ് പോർതു, സ്പെയിൻ ദേശീയ ഫുട്ബോൾ ടീം എന്നിവയ്ക്കു വേണ്ടി കളിക്കുന്ന ഒരു ഗോൾ കീപ്പർ ആണ്. സ്പാനിഷ് ക്ലബ്ബ് റിയൽ മഡ്രിഡിന്റെറ നായകനായിരുന്ന അദ്ദേഹം റിയലിനു വേണ്ടി 16 സീസണുകളിൽ ഗോൾവല കാത്തു. റൗൾ ഗോൺസാലസ് (741) കഴിഞ്ഞാൽ റിയലിനായി ഏറ്റവുമധികം മത്സരങ്ങൾ കളിച്ചത് കസിയ്യാസ് (725) ആണ്.
2000-ൽ പത്തൊൻപതാം വയസ്സിൽ സ്പെയിൻ ദേശീയ ടീമിനു വേണ്ടി അരങ്ങേറ്റം കുറിച്ചു. സ്പെയിനിനു വേണ്ടി 167 മത്സരങ്ങളിൽ ജേർസി അണിഞ്ഞ അദ്ദേഹം, ഏറ്റവുമധികം മത്സരങ്ങൾ കളിച്ചിട്ടുള്ള യൂറോപ്യൻ കളിക്കാരനാണ്.
ഏക്കാലത്തെയും മികച്ച ഗോൾ കീപ്പർമാരിൽ ഒരാളായാണ് കസിയ്യാസിനെ കണക്കാക്കുന്നത്.
അവലംബം
വർഗ്ഗം:പോർച്ചുഗൽ ഫുട്ബോൾ കളിക്കാർ വർഗ്ഗം:1981-ൽ ജനിച്ചവർ
ലഞ്ച് ബോക്സ് (ചലച്ചിത്രം)
റിതേഷ് ബാത്ര തിരക്കഥയെഴുതി സംവിധാനം ചെയ്ത 2013 ലെ ഇന്ത്യൻ-ഫ്രഞ്ച്-ജർമ്മൻ-അമേരിക്കൻ കത്തെുഴുത്തു രൂപത്തിൽ കഥ പറയുന്ന പ്രണയ സിനിമയാണ് (എപ്പിസ്റ്റോളറി റൊമാൻസ് - epistolary romance) ലഞ്ച്ബോക്സ്.ഗുനീത് മോംഗ, അനുരാഗ് കശ്യപ്, അരുൺ രംഗാചാരി എന്നിവർ ചേർന്നാണ് ഈ ചലച്ചിത്രം നിർമ്മിച്ചത്.ഡാർ മോഷൻ പിക്ചേർസ്, യുടിവി മോഷൻ പിക്ചേഴ്സ്, ധർമ്മ പ്രൊഡക്ഷൻസ്, സിഖ്യ എന്റർടൈൻമെന്റ്, എൻ‌എഫ്‌ഡി‌സി (ഇന്ത്യ), ആർ‌ഒ‌എച്ച് ഫിലിംസ് (ജർമ്മനി), അസാപ് ഫിലിംസ് (ഫ്രാൻസ്), സിനി മൊസൈക്ക് (യുണൈറ്റഡ് സ്റ്റേറ്റ്സ്) എന്നിവയുൾപ്പെടെ വിവിധ സ്റ്റുഡിയോകൾ സംയുക്തമായാണ് ചിത്രം നിർമ്മിച്ചത്. ഇർഫാൻ ഖാൻ, നിമ്രത് കൗർ, നവാസുദ്ദീൻ സിദ്ദിഖി എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.2013 കാൻസ് ഫിലിം ഫെസ്റ്റിവലിൽ ഇന്റർനാഷണൽ ക്രിട്ടിക്സ് വീക്കിൽ പ്രദർശിപ്പിച്ച ഈ ചിത്രം പിന്നീട് ഗ്രാന്റ് റെയിൽ ഡി ഓർ എന്നറിയപ്പെടുന്ന ക്രിട്ടിക്സ് വീക്ക് വ്യൂവേഴ്‌സ് ചോയ്സ് അവാർഡും നേടി. 2013 ലെ ടൊറന്റോ അന്താരാഷ്ട്ര ചലച്ചിത്രമേളയിൽ ഇത് പ്രദർശിപ്പിച്ചു. 2013 സെപ്റ്റംബർ 20 നാണ് ചിത്രം ഇന്ത്യയിൽ റിലീസ് ചെയ്തത്.
കട്ടപ്പന ബ്ലോക്ക് പഞ്ചായത്ത്
ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചെയ്യുന്ന ബ്ളോക്ക് പഞ്ചായത്താണ് കട്ടപ്പന ബ്ലോക്ക് പഞ്ചായത്ത്. 12 ഡിവിഷനുകൾ ഉള്ള ഈ ബ്ലോക്ക് പഞ്ചായത്തിൽ കട്ടപ്പന, ഉപ്പുതറ,  വണ്ടൻമേട്,കാഞ്ചിയാർ, ഇരട്ടയാർ,അയ്യപ്പൻ‌ കോവിൽ, ചക്കുപള്ളം എന്നീ ഏഴു ഗ്രാമപഞ്ചായത്തുകൾ ഉൾപ്പെടുന്നു. 372.98 ചതുരശ്രകിലോമീറ്റർ വിസ്തൃതിയുള്ള ഈ ബ്ലോക്ക് പഞ്ചായത്ത് 1981 നവംബർ 21-നാണ് രൂപീകൃതമായത്.
അണക്കര, അയ്യപ്പൻകോവിൽ, ഏലപ്പാറ, ആനവിലാസം, കൽക്കൂന്തൽ, ചക്കുപള്ളം, കട്ടപ്പന, ഉപ്പുതറ, വാഗമൺ എന്നീ വില്ലേജുകളും കട്ടപ്പന ബ്ലോക്ക് പഞ്ചായത്തിൽ ഉൾപ്പെടുന്നു.
പൊതുവിവരങ്ങൾ
പൊതുവിവരങ്ങൾ:- 2001 ലെ ജനസംഖ്യാ കണക്കെടുപ്പനുസരിച്ച്:
വർഗ്ഗം:ഇടുക്കി ജില്ലയിലെ ബ്ലോക്ക് പഞ്ചായത്തുകൾ
ലി കാ-ഷിങ്ങ്
ഏഷ്യയിലെ ഏറ്റവും സ്വാധീനമുള്ള സംരംഭകരിൽ ഒരാളായിരുന്നു ലീ. ഗതാഗത, റിയൽ എസ്റ്റേറ്റ്, സാമ്പത്തിക സേവനങ്ങൾ, ചില്ലറ, ഊർജ്ജ, യൂട്ടിലിറ്റികൾ ഉൾപ്പെടെയുള്ള വൈവിധ്യമാർന്ന വ്യവസായങ്ങളിൽ നിന്ന് വൈവിധ്യമാർന്ന വ്യാപാര സാമ്രാജ്യത്തെ നയിക്കുകയായിരുന്നു ലീ. ഹോങ്കോങ് സമ്പദ്വ്യവസ്ഥയുടെ പല മേഖലകളിലും അദ്ദേഹത്തിന്റെ ചുംഗ് കോങ് ഹോൾഡിംഗ്സ്  പ്രധാന കമ്പനിയായി മാറി. ഹോങ്കോങ് സ്റ്റോക്ക് എക്സ്ചേഞ്ചിന്റെ മൊത്തം മൂലധന മൂലധനത്തിന്റെ 4% ആയിരുന്നു അത്. ഫോർബ്സ് മാസികയും ഫോബ്സ് മാഗസിനും ലി ക കഷിനുള്ള പുരസ്കാരം 2006 സെപ്റ്റംബർ 5 ന് സിങ്കപ്പൂരിൽ നടന്ന ആദ്യത്തെ മാൽക്കം എസ്. ഫോബ്സ് ലൈഫ് ടൈം അച്ചീവ്മെന്റ് അവാർഡ് നൽകി ആദരിച്ചു. സമ്പത്ത് ധാരാളം ഉണ്ടായിരുന്നെങ്കിലും, ലീ ലളിതമായ ജീവിതരീതി നയിച്ചു, ലളിതമായ കറുപ്പ് വസ്ത്രവും സെൽക്കോ വാച്ച് വാച്ചും ധരിക്കാറുണ്ടായിരുന്നു. പതിറ്റാണ്ടുകളോളം ഹോങ്കോങ്ങിലെ ഏറ്റവും ചെലവേറിയ ജില്ലകളിൽ ഒന്നായ ഹോങ്കോങ്ങ് ദ്വീപിലെ ഡീപ്പ് വാട്ടർ ബേയിൽ അദ്ദേഹം പതിറ്റാണ്ടുകളായി ഒരേ വീട്ടിൽ ജീവിച്ചു വരുന്നു. ഏഷ്യയിലെ ഏറ്റവും ഉദാരമതിയായ പരോപകാരക്കാരിൽ ഒരാളായി ലീ കരുതപ്പെടുന്നു. ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ കഴിഞ്ഞാൽ ലോകത്തിലെ ഏറ്റവും വലിയ രണ്ടാമത്തെ സ്വകാര്യ ഫൗണ്ടേഷനയി ചാരിറ്റിക്ക് വേണ്ടി ബില്യൺ ഡോളറുകൾ സംഭാവന ചെയ്യുന്നു. ഹോങ്കോംഗിലെ അദ്ദേഹത്തിനെ "സൂപ്പർമാൻ ലീ " എന്ന വ്യവസായ ലോകം ഇദ്ദേഹത്തെ വിളിച്ചിരുന്നു. ലീ ജനിച്ചത് ഗുവാങ്ഡോംഗ് പ്രവിശ്യയിലെ ചൗസോവിൽ, റിപ്പബ്ലിക് ഓഫ് ചൈനയിൽ, 1928 ൽ ടിയോച്യൂയുടെ മകനായി പിറന്നു. പിതാവിന്റെ മരണത്തിനുശേഷം, 15 വയസ്സിനു മുമ്പ് സ്കൂൾ വിട്ടുപോകാൻ നിർബന്ധിതനായി, പ്ലാസ്റ്റിക് ട്രേഡിങ്ങ് കമ്പനിയായ ഒരു ജോലിയിൽ അദ്ദേഹം ഒരു ദിവസം 22 മണിക്കൂർ ജോലി ചെയ്തു. 1950 ൽ ചെംഗ് കോങ് ഇൻഡസ്ട്രീസ് തന്റെ സ്വന്തം കമ്പനിയായി ആരംഭിച്ചു. 1971 ൽ ഹോംഗ് കോങ്ങ് സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്യപ്പെട്ട ഹോങ് കോങ്ങിലെ ഒരു പ്രമുഖ റിയൽ എസ്റ്റേറ്റ് നിക്ഷേപ കമ്പനിയായി ലി ഓഫ് കമ്പനിയായി മാറി. 1979 ൽ ഹച്ചിസൺ വാമ്പോവയും 1985 ൽ ഹോങ്കോങ് ഇലക്ട്രിക് ഹോൾഡിംഗ്സ് ലിമിറ്റഡ് എന്നിവ സ്വന്തമാക്കി ചുംഗ് കോങ്ങിൽ തന്റെ വ്യാപാര ശൃംഗല വികസിപ്പിച്ചു. 2017 സെപ്തംബറിൽ, അലിബാബയുടെ ജാക്ക് മായുടെ കൂടെ ഹോങ്കോങ്കിലേക്ക് ഡിജിറ്റൽ വാലറ്റ് സേവനം കൊണ്ടുവരാൻ ലീ ഉപയോഗിക്കുകയുണ്ടായി. 2018 മാർച്ചിൽ ലീയുടെ ഉടമസ്ഥതയിലുള്ള 68 വർഷത്തെ കമ്പനിയുടെ ഉടമസ്ഥതയിലുള്ള അദ്ദേഹത്തിൻറെ ആസ്തി കമ്പനിയുടെ വാർഷിക പത്ര പ്രകാരം 89 ാം വയസ്സിൽ ലീ വിരമിക്കുകയും തന്റെ മകനുമായ വിക്ടർ ലിയെന്ന സാമ്രാജ്യത്തെ സേവിക്കാൻ ചെയർമാനായി നിയമിക്കുകയും ഒരു മുതിർന്ന ഉപദേശകനായി തുടരുകയും ചെയ്യുന്നു.
ബിസിനസ്സ് കരിയർ
ഹാർവാഡ് ബിസിനസ് സ്കൂൾ ലേഖനം ലീയുടെ ജീവിതം താഴെ പറയുന്ന രീതിയിൽ സംഗ്രഹിക്കുന്നു:
ചൈനയിലെ അദ്ധ്യാപകന്റെ മകനാണെങ്കിലും, ഒരു അഭയാർത്ഥിയാവുകയും, പിന്നീട് ഒരു സെയിൽസ്മാനായി, താഴ്ന്ന ജീവിതത്തിൽ നിന്ന് പാഠങ്ങൾ ഉൾക്കൊള്ളുന്നു. കഠിനാധ്വാനത്തിലൂടെയും, ആന്തരിക ധാർമ്മിക അടിസ്ഥാനത്തിൽ നിലനിൽക്കുന്നതിനുമുള്ള പ്രശസ്തി ഉൾക്കൊള്ളുന്ന ബിസിനസ്സ് സാമ്രാജ്യം നിർമ്മിക്കാൻ അദ്ദേഹത്തിന് കഴിഞ്ഞു. ബാങ്കിംഗ്, നിർമ്മാണം, റിയൽ എസ്റ്റേറ്റ്, പ്ലാസ്റ്റിക്, സെല്ലുലാർ ഫോൺ, സാറ്റലൈറ്റ് ടെലിവിഷൻ, സിമന്റ് പ്രൊഡക്ഷൻ, റീട്ടെയിൽ ഔട്ട്ലെറ്റുകൾ (ഫാർമസികൾ, ഹോട്ടലുകൾ, ആഭ്യന്തര ഗതാഗതം (ആകാശം ട്രെയിൻ), വിമാനത്താവളങ്ങൾ, വൈദ്യുതി, സ്റ്റീൽ ഉത്പാദനം, തുറമുഖം, ഷിപ്പിംഗ് എന്നിവയിലെല്ലാം അദ്ദേഹം തന്റേതായ വ്യക്തിമുദ്ര ചാർത്തി.
ചാരിറ്റികൾ
ഹോങ്കോങ്ങിൽ ക-ഷിങ്ങ് ലി ന്റെ ധനസഹായം കൊണ്ട് 1981-ൽ ഷാൻ റ്റോ യൂണിവേർസിറ്റിയും (എസ്.ടി.യു.) ഷൻറ്റോ യൂണിവേർസിറ്റി മെഡിക്കൽ കോളേജും ചൗഷൂവിൽ സ്ഥാപിച്ചു. 2018 ൽ എസ്.ടി.യു വികസിപ്പിക്കുവാൻ 800 കോടി ഡോളറിന്റെ ഗ്രാന്റ് ലഭ്യമാക്കും. ഗ്വാങ്ങ്ഡോംഗ് ടെക്നിയൻ - ഇസ്രായേൽ ഇൻസ്റ്റിറ്റ്യൂട്ട് ഓഫ് ടെക്നോളജി സ്ഥാപിക്കുന്നതിനായി ഗ്വാങ്ങ്ഡോംഗ് പ്രവിശ്യയിൽ ടെക്നോൻ-ഇസ്രായേൽ ഇൻസ്റ്റിറ്റ്യൂട്ട് ഓഫ് ടെക്നോളജി, ഷാൻതോ യൂണിവേഴ്സിറ്റി എന്നീ സംയുക്ത സംരംഭങ്ങളായി തുടങ്ങാൻ 2013 ൽ ലി 130 ദശലക്ഷം ഡോളർ അനുവദിച്ചു.
പുറത്തേയ്ക്കുള്ള കണ്ണികൾ
വർഗ്ഗം:സംരംഭകർ വർഗ്ഗം:1928-ൽ ജനിച്ചവർ വർഗ്ഗം:ജൂൺ 13-ന് ജനിച്ചവർ
സോമനാഥ് ലാഹിരി
സോമനാഥ് ലാഹിരി (1909-1984) ഇന്ത്യയിലെ ഒരു രാജ്യതന്ത്രജ്ഞനും, എഴുത്തുകാരനും കമ്മ്യൂണിസ്റ്റ് പാർട്ടി ഓഫ് ഇന്ത്യ നേതാവുമായിരുന്നു. ഭരണഘടനാ നിർമ്മാണസഭയിലെ പ്രതിനിധിയായിരുന്ന അദ്ദേഹം ബംഗാളിൽ നിന്നാണ് തിരഞ്ഞെടുക്കപ്പെട്ടത്.
ആദ്യകാല ജീവിതം
1930-ൽ ബംഗാളി വിപ്ലവകാരി  ഭൂപേന്ദ്രനാഥ ദത്തയുടെ  സ്വാധീനഫലമായാണ് അദ്ദേഹം  മാർക്സിസത്തിൽ  ആകൃഷ്ടനാകുന്നത്..
രാഷ്ട്രീയം
Lahiri ചേർന്നു ൽ കമ്മ്യൂണിസ്റ്റ് പാർട്ടി 1931-ൽ തുടങ്ങി പ്രവർത്തിക്കുന്ന റെയിൽ Trum workers Union in Kolkata. In 1933 he organized the first ലേബർ അസോസിയേഷൻ ടാറ്റ Iron &amp; Steel in തിരുവല്ല. According to the party ' s resolution of 1938 അദ്ദേഹം മാറി attached with Muzaffar അഹമ്മദ് (politician), ബങ്കിം മുഖർജി and joined in ലെഫ്റ്റ് കൺസോളിഡേഷൻ കമ്മിറ്റി. He also leaded ചരിത്രപരമായ Sweeper strike of കൊൽക്കത്ത മുനിസിപ്പൽ കോർപ്പറേഷൻ in 1944. Lahiri was the sole കമ്മ്യൂണിസ്റ്റ് അംഗം ൽ പീപ്പിൾസ് റിപ്പബ്ലിക് ഓഫ് ചൈനയുടെ നിയമസഭാ in 1946, ഗണ്യമായി സംഭാവന debates സംബന്ധിച്ച drafting of the Constitution of India.
കൃതികൾ
അറിയപ്പെടുന്ന ഇടത് രാഷ്ട്രീയ ബുദ്ധിജീവിയും എഴുത്തുകാരനുമായിരുന്നു ലാഹിരി. 1931-ൽ അദ്ദേഹം The State and Revolution ബംഗാളിയിലേക്ക് തർജ്ജമ ചെയ്തു. Samyobad (സോഷ്യലിസം) മറ്റോരു കൃതിയാണ്. Swadhinata എന്ന ഒരു ഇടത് രാഷ്ട്രീയ മാസികയുടെ പത്രാധിപസ്ഥാനവും വഹിച്ചു.   ഇടത് രാഷ്ട്രീയ മാസികകളായ ''Ganashakti, Aage Cholo, Kalanatar. Kalijuger golpo,'' എന്നിവയിൽ അദ്ദേഹം നിരന്തരമായി എഴുതിയിരുന്നു.അദ്ദേഹതിന്റെ ചെറുകഥാസമാരം ആദ്യമായി 1967-ൽ പ്രസിദ്ധീകരിച്ചു.
അവലംബം
<references group="" responsive=""> വർഗ്ഗം:1984-ൽ മരിച്ചവർ വർഗ്ഗം:1901-ൽ ജനിച്ചവർ വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ വർഗ്ഗം:Pages with unreviewed translations
ലോക പ്ലേഡേറ്റ് ദിനം
വർഗ്ഗം:വിശേഷദിനങ്ങൾ
പ്രതിമ ബറുവ പാണ്ഡെ
ആദ്യകാലജീവിതം
1934 ഒക്ടോബർ 3 ന് കൊൽക്കത്തയിലാണ് ബറുവ പാണ്ഡെ ജനിച്ചത്. നഗരത്തിലെ ഗോഖലെ മെമ്മോറിയൽ സ്കൂളിൽ പ്രാഥമിക വിദ്യാഭ്യാസം പൂർത്തിയാക്കിയ അവർ രാജകുടുംബത്തിന്റെ (കൊച്ച് രാജ്ബോങ്ഷി) ഭവനമായ ഗൗരിപൂരിലെ ഗേൾസ് ഹൈസ്കൂളിൽ പഠിക്കാനായി ആസാമിലെത്തി.കൊൽക്കത്തയിലെ ദിനത്തിനും ഗൗരിപൂരിലെ നദീതീരത്തെ "ഗഡാധർ" എന്ന അന്തരീക്ഷത്തിനും ഇടയിലാണ് അവർ കൂടുതൽ സമയം ചെലവഴിച്ചത്. രബീന്ദ്രസംഗീത് സ്കൂളിൽ പഠിച്ചെങ്കിലും, അവരുടെ പിതാവ് പ്രാകൃതേഷ് ചന്ദ്ര ബറുവ (ലാൽജി) യുടെ പ്രോത്സാഹജനകമായ വാക്കുകളല്ലാതെ ഔപചാരിക പരിശീലനമോ സംഗീതത്തിൽ പഠിപ്പിക്കലോ അവർക്ക് ലഭിച്ചില്ല. ഡോ. ഭൂപൻ ഹസാരിക 1955 ൽ ഗൗരിപൂർ സന്ദർശിച്ചപ്പോഴാണ് ഒരു സാമൂഹിക അവസരത്തിൽ സംഘടിപ്പിച്ച ഒരു ജൽസയിൽ പങ്കെടുത്ത അവരുടെ ജീവിതത്തിലെ ഏറ്റവും നിർണായകമായ സംഭവമുണ്ടായത്. നാണംകുണുങ്ങിയായ യുവപ്രതിമ, ഭയം നാവിനെ ബന്ധിപ്പിച്ചിരുന്നെങ്കിലും, അവരുടെ ശബ്ദം കോച്ച് രാജ്ബോംഗ്ഷി ഭാഷയിലെ ലോക്കഗീതിന്റെ വരികളും രാജ്ബോംഗ്ഷി സംസ്കാരത്തിലെ സംഗീത ഉപകരണങ്ങളായ ധോൾ, ജുനുക, ദോട്ടോറ, ദരിന്ദ, ധുലുക്കി, ബാഷി എന്നിവയുടെ സ്ട്രിങ്ങുകളുടെ താളങ്ങളുമായി യോജിച്ചിരുന്നു. ഡോ. ഹസാരികയിൽ ഇത് വളരെയധികം മതിപ്പുളവാക്കി. ഈ ശബ്ദം തീർച്ചയായും കൊച്ച് രാജ്ബോങ്‌ഷി ലോകഗീതിനെ വലിയ ഉയരങ്ങളിലെത്തിക്കുമെന്ന് അദ്ദേഹം പ്രവചിച്ചു. കോച്ച് രാജ്ബോങ്ഷി നാടോടി ഗാനം അദ്ദേഹം ആദ്യമായി അവതരിപ്പിച്ചത് തന്റെ എറ ബാറ്റർ സർ എന്ന ചിത്രത്തിലാണ്. മാഹൗട്ട് ഗാനങ്ങൾക്ക് പുറമെ, സ്റ്റേജ് ഷോകളിൽ നിത്യഹരിത ഹിറ്റ് വി ആർ ഇൻ ദി സേം ബോട്ട് ബ്രദർ ബറുവ പാണ്ഡെ ആലപിച്ചിരുന്നു. ഗൗരിപൂർ പി. ബി കോളേജിലെ റിട്ടയേർഡ് പ്രിൻസിപ്പൽ ഗംഗാ ശങ്കർ പാണ്ഡെയെ അവർ വിവാഹം കഴിച്ചു. അവരുടെ കുടുംബത്തിൽ ആനകളെ ബന്ദികളാക്കുന്ന പഴയ കുടുംബ പാരമ്പര്യങ്ങളിൽ നിന്ന് അവർക്ക് പ്രചോദനമായി. മഹൂട്ടുകൾ ആനകളെ ബന്ദികളാക്കുന്ന അവസരത്തിൽ ഒരുതരം ഗാനം ആലപിച്ചിരുന്നു. ഗോൾപാരിയ ലോകകീതിന്റെ രൂപം നൽകാൻ അവർ അത് പരിഷ്കരിക്കുകയും മിനുക്കുകയും ചെയ്തു. അവരുടെ "ഓ മോർ മഹുത് ബോണ്ടു റീ" എന്ന ഗാനത്തിൽ ഇത് കാണാം.
അവാർഡുകളും അംഗീകാരവും
പ്രശസ്ത ചലച്ചിത്ര നിർമ്മാതാവ് പ്രബിൻ ഹസാരിക, ഹസ്തിർ കന്യ അവളുടെ ജീവിതത്തെയും സൃഷ്ടികളെയും കുറിച്ച് നിർമ്മിച്ച ഒരു ഡോക്യുമെന്ററി ഫിലിം, 1997-ൽ മികച്ച ജീവചരിത്ര ചിത്രത്തിനുള്ള ദേശീയ ചലച്ചിത്ര അവാർഡ് നേടി, 1998-ലെ ദക്ഷിണേഷ്യൻ ഫിലിം ഫെസ്റ്റിവലിൽ തരംഗം സൃഷ്ടിച്ചു. ഫിലിം മേക്കർ ബോബി ശർമ്മ ബറുവ ചിത്രീകരണം ആരംഭിച്ചു. 2015 അവസാനത്തിൽ ബറുവ പാണ്ഡെയുടെ ജീവിതത്തെ ആസ്പദമാക്കി ഒരു മുഴുനീള ഫീച്ചർ ഫിലിം, സോനാർ ബരൻ പഖി. ASFFDC-യും BB എന്റർടെയ്ൻമെന്റും ചേർന്ന് നിർമ്മിച്ച ഈ ചിത്രം 2016 ഡിസംബറിൽ പുറത്തിറങ്ങി.
അവലംബം
1. The Times of India, 27 December 2002.
2. The Telegraph, India, 28 December 2002.
3. Sharmah, C. The Telegraph, India, 22 December 2006
4. Barua, N. The Telegraph, India, 22 January 2005
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:1935-ൽ ജനിച്ചവർ വർഗ്ഗം:ഇന്ത്യൻ നാടോടി ഗായകർ വർഗ്ഗം:2002-ൽ മരിച്ചവർ വർഗ്ഗം:ഇന്ത്യൻ വനിതാ നാടോടി ഗായകർ
കെ.പി. റെജി
ബറോഡ കേന്ദ്രീകരിച്ചു പ്രവർത്തിക്കുന്ന കേരളീയനായ ചിത്രകാരനാണ് '''കെ.പി. റജി'''(1972).
ജീവിതരേഖ
ആലപ്പുഴ ജില്ലയിലെ ചന്തിരൂരിൽ ജനിച്ചു. വദോദരയിലെ എം.എസ്. സർവകലാശാലയിൽ നിന്ന് പെയിന്റിംഗിൽ ബിരുദാനന്തര ബിരുദം നേടി.
പുറം കണ്ണികൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ ചിത്രകാരന്മാർ വർഗ്ഗം:ആലപ്പുഴ ജില്ലയിൽ ജനിച്ചവർ
ലോക സ്വീറ്റ്പാന്റ്സ് ദിനം
2010 മുതലാണ് അന്താരാഷ്ട്ര സ്വീറ്റ്പാന്റ്സ് ദിനം ആഘോഷിക്കുന്നത്. ആരാണ് അല്ലെങ്കിൽ ഏത് സംഘടനയാണ് ഇത്തരമൊരു ആഘോഷ ദിനം സ്വീറ്റ്പാന്റിനായി ആരംഭിച്ചതെന്ന് കൃത്യമായ പരാമർശമില്ല. വിയർപ്പ് പാന്റ് ധരിക്കുന്നതിൽ ലജ്ജിക്കേണ്ടതില്ലെന്ന് ആളുകളെ മനസ്സിലാക്കുക എന്ന ഉദ്ദേശത്തോടെയാണ് ഇത് ആചരിക്കുന്നത്. 1920-കളിൽ ലെ കോക്ക് സ്‌പോർട്ടിഫിന്റെ സ്ഥാപകനായ എമൈൽ കാമുസെറ്റാണ് ആദ്യത്തെ ജോഡി സ്വീറ്റ് പാന്റ്‌സ് അവതരിപ്പിച്ചത്. എല്ലാ വർഷവും ജനുവരി 21 അന്താരാഷ്ട്ര സ്വീറ്റ്പാന്റ്സ് ദിനം ആഘോഷിക്കുന്നു.
കീംപ്‌ഫേറിയ
സ്പീഷിസുകൾ
നൂറിലേറെ സ്പീഷിസുകൾ ഈ ജനുസിൽപ്പെടുത്താൻ ഉണ്ടെങ്കിലും, അംഗീകരിച്ചവ താഴെ കൊടുക്കുന്നു:
എ.സി. സുബ്ബ റെഡ്ഡി ഗവൺമെൻ്റ് മെഡിക്കൽ കോളേജ്
ആന്ധ്രാപ്രദേശിലെ നെല്ലൂർ ജില്ലയിലാണ് എസി സുബ്ബ റെഡ്ഡി സർക്കാർ മെഡിക്കൽ കോളേജ് സ്ഥിതി ചെയ്യുന്നത്. 150 എംബിബിഎസ് സീറ്റുകൾ ഉള്ള ഇത് 2014 ൽ സ്ഥാപിതമായി. ഇത് ഡോ. എൻടിആർ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു. നെല്ലൂർ ജില്ലയിലെ മുതിർന്ന നേതാവും മുൻ മുനിസിപ്പൽ ചെയർമാനുമായ അനം ചെഞ്ചു സുബ്ബ റെഡ്ഡിയുടെ പേരാണ് കോളേജിന് നൽകിയിരിക്കുന്നത്.
ചരിത്രം
നെല്ലൂരിലെ ഡിഎസ്ആർ ജില്ലാ ഹെഡ്ക്വാർട്ടേഴ്സ് ആശുപത്രി 1963 മുതൽ 1968 വരെയുള്ള കാലയളവിൽ നിർമ്മിച്ചതാണ്. അന്നത്തെ ആന്ധ്രാപ്രദേശ് മുഖ്യമന്ത്രി ശ്രീ നീലം സഞ്ജീവ റെഡ്ഡിയാണ് തറക്കല്ലിട്ടത്. 1968 ഡിസംബർ 18 ന് അന്നത്തെ കർണാടക മുഖ്യമന്ത്രി ശ്രീ വീരേന്ദ്ര പാട്ടീലും ആന്ധ്രാപ്രദേശ് മുഖ്യമന്ത്രി ശ്രീ കാസു ബ്രഹ്മാനന്ദ റെഡ്ഡിയുമാണ് ഉദ്ഘാടനം ചെയ്തത്.
സമാന്തര ചലച്ചിത്രം
1950-കളിൽ ഇന്ത്യൻ സിനിമയിലെ മുഖ്യധാരാ വാണിജ്യ സിനിമയ്ക്ക് ബദലായി വിവിധ കലാ-സാംസ്കാരിക പ്രവർത്തനങ്ങളിൽ നിന്നുള്ള ഊർജ്ജം ഉൾക്കൊണ്ട്  രൂപപ്പെട്ട ഇന്ത്യൻ സിനിമയിലെ ഒരു സിനിമാ പ്രസ്ഥാനമാണ് സമാന്തര ചലച്ചിത്രം അഥവാ പാരലൽ സിനിമ. ബംഗാളിലാണ്സമാന്തര ചലച്ചിത്രം ഒരുപ്രസ്ഥാനമായി രൂപം കൊള്ളുന്നത്. സത്യ ജിത് റേ, മൃണാൾ സെൻ, ഋതിക് ഘടക്, തപൻ സിൻഹ തുടങ്ങിയവരുടെ സിനിമകൾസമാന്തര ചലച്ചിത്രംമായി നിർമ്മിക്കപ്പെട്ടു. യാഥാർത്ഥ്യവാദം, പ്രകൃതിവാദം, പ്രതീകാത്മക ഘടകങ്ങൾ, സാമൂഹിക രാഷ്ട്രീയ സാഹചര്യങ്ങളിൽ വളരെയധികം ശ്രദ്ധയും, മുഖ്യധാര ഇന്ത്യൻ സിനിമകളുടെ പ്രത്യേകമായ ഡാൻസ്-ആൻഡ്-പാഡ് പ്രോഗ്രാമുകളുടെ നിരസിക്കലും എന്നിവയാണ് സമാന്തര ചലച്ചിത്രത്തിന്റെ ഉള്ളടക്കം.
എ.സി. സുബ്ബ റെഡ്ഡി ഗവൺമെൻ്റ് മെഡിക്കൽ കോളേജ്
കാമ്പസ്
കാമ്പസ് 67.5 acre ഉണ്ട്.
അവലംബം
വർഗ്ഗം:Coordinates on Wikidata വർഗ്ഗം:ആന്ധ്രാപ്രദേശിലെ മെഡിക്കൽ കോളേജുകൾ
സമാന്തര ചലച്ചിത്രം
അവലംബം
വർഗ്ഗം:ചലച്ചിത്രം
റുസ്‌ൽ
റുസുൽ (رسل) എന്നത് റസൂൽ (رسول) എന്നതിന്റെ ബഹുവചന രൂപം. അയക്കപ്പെട്ടവൻ, ദൂതൻ എന്നാണ് ഈ അറബി പദത്തിന്റെ ഭാഷാർഥം. പ്രവാചകൻ എന്ന് ആ വാക്കിന് അർഥമില്ലെങ്കിലും മലയാള ഭാഷയിൽ പൊതുവായി ഉപയോഗിക്കുന്നത് അതാണ്. ദൈവദൂതൻമാർ എന്നാണ് ഇസ്‌ലാമിക വിശ്വാസകാര്യങ്ങളുമായി ബന്ധപ്പെടുത്തി പറയുമ്പോൾ അതുകൊണ്ടുദ്ദേശിക്കുന്നത്. നബി എന്നും റസൂൽ എന്നും അറബിയിൽ ഉപയോഗിക്കാറുണ്ട്. ഇവയ്ക്കിടയിൽ പണ്ഡിതൻമാർ വ്യത്യാസം കൽപിക്കുന്നുണ്ട്. വേദഗ്രന്ഥവും ശരീഅത്തും (നിയമവിധി) നൽക്കപ്പെട്ടവരെയാണ് റസൂൽ എന്നത് കൊണ്ട് ഉദ്ദേശിക്കുന്നത് എന്ന അവർ വ്യാഖ്യാനിക്കുന്നു. ചില പ്രവാചകൻമാർ നിലവിലുള്ള വേദവും ശരീഅത്തും അനുസരിച്ച് പ്രവർത്തിക്കാൻ നിയോഗിതരായവരാണ് അവരാണ് നബിമാർ. നബി എന്നതിന് വ്യാപകമായ അർത്ഥമുണ്ട് അതിൽ റസൂലും ഉൾപെടുന്നു. എന്നാൽ എല്ലാ നബിമാരും റുസുലിൽ ഉൾപെടുന്നില്ല.
ഇസ്‌ലാമിക വിശ്വാസമനുസരിച്ച് ഇവർക്കിടയിൽ യാതൊരു വിവേചനവും കൽപിക്കാൻ പാടില്ല. എന്നാൽ ചില ദൂതൻമാർ തങ്ങളുടെ പ്രവർത്തനങ്ങളാൽ സവിശേഷ സ്ഥാനം കരസ്ഥമാക്കിയിരിക്കുന്നു. ഉലുൽ അസ്മ് (നിശ്ചയദാർഢ്യമുള്ള ദൈവദൂതന്മാർ) എന്ന വിശേഷണത്തിന് അവർ അർഹരായിരിക്കുന്നു. ഒന്നേകാൽ ലക്ഷത്തിലധികം ദൈവദൂതൻമാർ ലോകത്ത് ആഗതരായിട്ടുണ്ടെന്ന് മുസ്ലിംകൾ വിശ്വസിക്കുന്നു.
അവലംബം
വർഗ്ഗം:ഇസ്ലാമികം
ഇലെ-അലതാവു ദേശീയോദ്യാനം
ഇലെ-അലതാവു ദേശീയോദ്യാനം കസാഖ്സ്ഥാനിലെ ഒരു ദേശീയോദ്യാനമാണ്. 200,000 ഹെക്റ്റർ പ്രദേശത്തായി വ്യാപിച്ചിരിക്കുന്ന ഈ ദേശീയോദ്യാനം 1996 ലാണ് സ്ഥാപിതമായത്. അൽമാറ്റൈയ്ക്കു തെക്കുള്ള പർവ്വതങ്ങളിൽ കിഴക്കുവശത്തായി ഗോർഗെ തുർഗെനും പടിഞ്ഞാറുള്ള ചെമോൽഗൻ നദിയ്ക്കുമിടയിലായാണ് ഇത് സ്ഥിതിചെയ്യുന്നത്. പീക്ക് റ്റാർഗാരിനു ചുറ്റുമുള്ള അൽമാറ്റൈ പരിസ്ഥിതി സംരക്ഷിത പ്രദേശവുമായി ഈ ദേശീയോദ്യാനം അതിർത്തി പങ്കുവെയ്ക്കുന്നു.
ലാന്റ്സ്ക്കേപ്പിൽ വനഭൂമികൾ, ആൽപ്പൈൻ മൈതാനം, ഗ്ലേസിയറുകൾ, ബിഗ് അൽമാറ്റൈ തടാകങ്ങളും ഉൾപ്പെടുന്നു. ഇലെ-അലതാവു ദേശീയോദ്യാനത്തിൽ ആകെ 300 സ്പീഷീസുകളിൽപ്പെട്ട പക്ഷികളും മൃഗങ്ങളും ഉള്ളതായി രേഖപ്പെടുത്തിയിട്ടുണ്ട്.
മില്യൺ ഡോളർ ബേബി
2004-ൽ പുറത്തിറങ്ങിയ ഹോളിവുഡ് ചലച്ചിത്രമാണ് മില്യൺ ഡോളർ ബേബി. ക്ലിന്റ് ഈസ്റ്റ്‌വുഡ് ചിത്രം സംവിധാനം ചെയ്ത് നിർമിച്ചിരിക്കുന്നത്. ഹിലരി സ്വാങ്ക് മോർഗൻ ഫ്രീമൻ ക്ലിന്റ് ഈസ്റ്റ്‌വുഡ് തുടങ്ങിയവർ പ്രധാന വേഷങ്ങളിൽ എത്തുന്നു. 77-ആം അക്കാദമി അവാർഡിൽ ചിത്രത്തിനു ഏഴു നാമനിർദ്ദേശം ലഭിച്ചു. മികച്ച ചിത്രം മികച്ച നടി (ഹിലരി സ്വാങ്ക്) മികച്ച സഹനടൻ (മോർഗൻ ഫ്രീമൻ) എന്നീ പുരസ്ക്കാരങ്ങൾ നേടുകയുണ്ടായി.
അവലംബം
വർഗ്ഗം:അമേരിക്കൻ ചലച്ചിത്രങ്ങൾ
Acranthera
റൂബിയേസീ സസ്യകുടുംബത്തിലെ ഒരു ജനുസ് ആണ് Acranthera. ഇന്ത്യ മുതൽ തെക്ക്-മധ്യ ചൈനയിലും ബോർണിയോയ്ക്ക് തെക്കും ഫിലിപ്പീൻസിലും ഇവ കണ്ടുവരുന്നു.
പുറത്തേക്കുള്ള കണ്ണികൾ
വർഗ്ഗം:റുബിയേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
ഡിസ്ജെർമിനോമ
ഡിസ്ജെർമിനോമ ഒരു തരം ജെം സെൽ ട്യൂമറാണ് ; ഇത് സാധാരണയായി മാരകമാണ്. ഇത് സാധാരണയായി അണ്ഡാശയത്തിലാണ് സംഭവിക്കുന്നത്.
ഒരേപോലെയുള്ള ഹിസ്റ്റോളജിയുടെ ട്യൂമർ, എന്നാൽ അണ്ഡാശയത്തിൽ സംഭവിക്കാത്ത ട്യൂമറിനെ മറ്റൊരു പേരിൽ വിവരിക്കാം: വൃഷണത്തിലെ സെമിനോമ എന്നോ അല്ലെങ്കിൽ കേന്ദ്ര നാഡീവ്യൂഹത്തിലോ ശരീരത്തിന്റെ മറ്റ് ഭാഗങ്ങളിലോ ഉള്ള ജെർമിനോമ എന്നോ.
മൊത്തം അണ്ഡാശയ മുഴകളിൽ 1% ൽ താഴെ മാത്രമാണ് ഡിസ്ജെർമിനോമ. ഡിസ്ജെർമിനോമ സാധാരണയായി കൗമാരത്തിലും പ്രായപൂർത്തിയായ ജീവിതത്തിലും സംഭവിക്കുന്നു; ഏകദേശം 5% പ്രായപൂർത്തിയാകുന്നതിനു മുമ്പുള്ള കുട്ടികളിൽ സംഭവിക്കുന്നു. 50 വയസ്സിനു ശേഷം ഡിസ്ജെർമിനോമ വളരെ അപൂർവമാണ്. 10% രോഗികളിൽ രണ്ട് അണ്ഡാശയങ്ങളിലും ഡിസ്ജെർമിനോമ സംഭവിക്കുന്നു, മറ്റൊരു 10% ൽ, മറ്റൊരു അണ്ഡാശയത്തിൽ മൈക്രോസ്കോപ്പിക് ട്യൂമർ ഉണ്ട്.
അസാധാരണമായ ഗൊണാഡുകൾ ( ഗൊണാഡൽ ഡിസ്ജെനിസിസ്, ആൻഡ്രോജൻ ഇൻസെൻസിറ്റിവിറ്റി സിൻഡ്രോം എന്നിവ കാരണം) ഉണ്ടാകാനുള്ള ഉയർന്ന അപകടസാധ്യതയുണ്ട്. മിക്ക ഡിസ്ജെർമിനോമകളും എലവേറ്റഡ് സെറം ലാക്റ്റിക് ഡിഹൈഡ്രജനേസുമായി (എൽഡിഎച്ച്) ബന്ധപ്പെട്ടിരിക്കുന്നു, ഇത് ചിലപ്പോൾ ട്യൂമർ മാർക്കറായി ഉപയോഗിക്കുന്നു.
അടയാളങ്ങളും ലക്ഷണങ്ങളും
ലഘുചിത്രം| ഒരു ഡിസ്ജെർമിനോമയുടെ എക്സിഷൻ അവ ഹൈപ്പർകാൽസെമിയയുമായി അസാധാരണമായി ബന്ധപ്പെട്ടിരിക്കുന്നു. മൊത്തത്തിലുള്ള പരിശോധനയിൽ, ഡിസ്ജെർമിനോമകൾ മിനുസമാർന്നതും ബോസ്ലേറ്റഡ് (നോബി) ബാഹ്യ പ്രതലവുമാണ്, കൂടാതെ മൃദുവും മാംസളമായതും മുറിക്കുമ്പോൾ ക്രീം നിറവും ചാരനിറമോ പിങ്ക് നിറമോ ടാൻ നിറമോ ആയിരിക്കും. മൈക്രോസ്കോപ്പിക് പരിശോധനയിൽ ആദിമ ബീജകോശങ്ങളോട് സാമ്യമുള്ള ഏകീകൃത കോശങ്ങൾ സാധാരണയായി വെളിപ്പെടുത്തുന്നു. സാധാരണഗതിയിൽ, സ്ട്രോമയിൽ ലിംഫോസൈറ്റുകൾ അടങ്ങിയിരിക്കുന്നു, ഏകദേശം 20% രോഗികൾക്ക് സാർകോയിഡ് പോലുള്ള ഗ്രാനുലോമകളുണ്ട്. ലിംഫ് നോഡുകളിൽ മെറ്റാസ്റ്റേസുകൾ കൂടുതലായി കാണപ്പെടുന്നു.
രോഗനിർണയം
95% കേസുകളിലും എൽഡിഎച്ച് ട്യൂമർ മാർക്കറുകൾ ഉയർന്നതാണ്.
ചികിത്സ
മറ്റ് സെമിനോമാറ്റസ് ജെം സെൽ ട്യൂമറുകൾ പോലെ ഡിസ്ജെർമിനോമകളും കീമോതെറാപ്പി, റേഡിയോ തെറാപ്പി എന്നിവയോട് വളരെ സെൻസിറ്റീവ് ആണ്. ഇക്കാരണത്താൽ, ചികിത്സകൊണ്ട് രോഗികളുടെ ദീർഘകാല നിലനിൽപ്പിനുള്ള സാധ്യത, സുഖപ്പെടുത്തൽ പോലും മികച്ചതാണ്. കീമോതെറാപ്പിയോട് പ്രതികരിക്കാത്ത ഡിസ്ജെർമിനോമകൾക്കുള്ള ടാർഗെറ്റുചെയ്‌ത ചികിത്സകളിൽ ഗവേഷണങ്ങൾ നടക്കുന്നു.
വെള്ളാട്ടഞ്ചൂർ
കേരളത്തിലെ തൃശൂർ ജില്ലയിലുള്ള ഒരു ചെറിയ ഗ്രാമമാണ് വെള്ളാട്ടഞ്ചൂർ. കേച്ചേരി പുഴയുടെ തീരത്താണ് ഈ ഗ്രാമം നിലകൊള്ളുന്നത്. തൃശൂർ ടൗണിൽ നിന്നും 25 കിലോമീറ്റർ ദൂരമുണ്ട് ഈ ഗ്രാമത്തിലേക്ക്. ഇവിടെയുള്ള ജനങ്ങൾ പ്രധാനമായും ചെയ്യുന്നത് കൃഷിയാണ്. ഹിന്ദുക്കളും ക്രിസ്ത്യാനികളും കൂടുതൽ ഉള്ള പ്രദേശമാണിത്.
ജനസംഖ്യ
2001 ലെ സെൻസസ് പ്രകാരം വെള്ളാട്ടഞ്ചൂർ ഗ്രാമത്തിലെ ആകെയുള്ള ജനസംഖ്യ 6637ആണ്. അതിൽ 3194 പുരുഷന്മാരും 3443 സ്ത്രീകളും ആണ്.
ആരാധനാലയങ്ങൾ
പ്രധാനമായി 3 ക്ഷേത്രങ്ങളാണ് ഉള്ളത് ഒരു പള്ളിയും.
ദ അൺ ബെയറബിൾ ബീയിങ് ഓഫ് ലൈറ്റ്‌നെസ്സ്
ഹൈദരബാദ് സർവകലാശാല വിദ്യാർത്ഥി രോഹിത് വെമുലയുടെ ആത്മഹത്യയും തുടർന്നു നടന്ന വിദ്യാർത്ഥി പ്രക്ഷോഭത്തെക്കുറിച്ചുള്ള ഡോക്യുമെന്ററിയാണ് ദ അൺ ബെയറബിൾ ബീയിങ് ഓഫ് ലൈറ്റ്‌നെസ്സ്. പി.എൻ. രാമചന്ദ്രയാണ് ഈ ചിത്രത്തിന്റെ സംവിധായകൻ.
വിവാദങ്ങൾ
2017 ലെ കേരള അന്താരാഷ്ട്ര ഡോക്യുമെന്ററി, ഹ്രസ്വസ്വചിത്രമേളയിൽ ഇതുൾപ്പെടെ മൂന്ന് ഡോക്യുമെന്ററികൾ പ്രദർശിപ്പിക്കുന്നതിന് കേന്ദ്ര സർക്കാരിന്റെ വിലക്ക്ഏർപ്പെടുത്തി.
അവലംബം
വർഗ്ഗം:ആവിഷ്കാര സ്വാതന്ത്ര്യം വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ വർഗ്ഗം:ഇംഗ്ലീഷിൽ നിർമ്മിക്കപ്പെട്ട ഇന്ത്യൻ ഡോക്യുമെന്ററി ചലച്ചിത്രങ്ങൾ
കോയമ്പത്തൂർ കോർപ്പറേഷൻ
കോർപ്പറേഷൻ ഡിസൈൻ
പകരം=Coimbatore Junction|ലഘുചിത്രം|Coimbatore Junction നേരിട്ട് തിരഞ്ഞെടുക്കപ്പെട്ട 148 അംഗങ്ങൾ ഉൾപ്പെടുന്ന കോർപ്പറേഷൻ കൗൺസിൽ നടത്തുന്നത് മേയറും ജില്ലാ കൗൺസിൽ അംഗങ്ങളുമാണ്. നിലവിൽ 148 അംഗങ്ങൾ, 25.11.2006 ന് തിരഞ്ഞെടുക്കപ്പെട്ട മേയർ, ഡെപ്യൂട്ടി മേയർമാർ എന്നിവരാണ് മാസത്തിൽ ഒരു തവണയെങ്കിലും ഫോറം വിളിക്കുന്നത്. 100 വാർഡുകളുള്ള തമിഴ്‌നാട്ടിലെ രണ്ടാമത്തെ വലിയ കോർപ്പറേഷനാണ് കോയമ്പത്തൂർ കോർപ്പറേഷൻ. ഈ കോർപ്പറേഷനിലെ ഭരണപരമായ സൗകര്യത്തിനായി കോർപ്പറേഷന്റെ അതിർത്തിക്കുള്ളിൽ മുനിസിപ്പാലിറ്റികളെ കോർപ്പറേഷനുമായി ലയിപ്പിക്കാൻ സർക്കാർ തീരുമാനിച്ചു. അങ്ങനെ 48 പുതിയ വാർഡുകളെ ബന്ധിപ്പിക്കും.അങ്ങനെ കോയമ്പത്തൂർ മെട്രോപൊളിറ്റൻ കോർപ്പറേഷന് 148 വാർഡുകളുണ്ട്. കൂടുതൽ പ്രദേശങ്ങൾ കോയമ്പത്തൂർ മെട്രോപൊളിറ്റൻ കോർപ്പറേഷനുമായി ലയിപ്പിക്കണമെന്ന ആവശ്യവും നിലനിൽക്കുന്നു. അത്തരമൊരു ലയനത്തോടെ 200 വാർഡുകളുള്ള ഗ്രേറ്റർ മെട്രോ കോർപ്പറേഷൻ ദക്ഷിണേന്ത്യയിലെ ഏറ്റവും വലിയ കോർപ്പറേഷനായി മാറും.